Είδη ψαριών των γλυκών νερών - GAIApedia\nΕίδη ψαριών των γλυκών νερών\nΓλυνί (Tinca tinca)\nΤο γλυνί  είναι ψάρι του γλυκού νερού που ανήκει στην οικογένεια των Ciprinidi.\nΠροτιμά λασπώδη βυθό ή βυθούς καλυμένους από βλάστηση. Επιβιώνει επίσης και σε χώρους φτωχούς από οξυγόνο. Το χειμώνα δεν τρέφεται και κινείται μόνο όταν είναι απαραίτητο σε λασπώδη νερά. Τα τελευταία χρόνια υπάρχει μια ελάττωση του είδους, λόγω της εξάπλωσης του κοκκινόψαρου και του γατόψαρου.\nΤο γλυνί έχει ένα συμπιεσμένο κορμί, καλυμμένο από μικρά λέπια, με μεγάλα εύσαρκα πτερύγια. Η λιβρέα είναι πρασινωπή στη ράχη, περισσότερο ανοιχτή με ροπή προς το κίτρινο στην περιοχή της κοιλιάς. Τα πτερύγια έιναι πράσινα-μελαχρινά και τα μάτια κόκκινα. Γενικά φτάνει τα 30-50 εκ. μήκος επί 2 κιλά βάρος αν και εντοπίστηκαν πρότυπα με 84 εκ. μήκος.\nΗ περίοδος του οίστρου γίνεται μεταξυ της άνοιξης και του καλοκαιριού, όταν ο γλυνός μεταφέρεται προς τα ρηχάνερά πλούσια καλυμμένα από υδάτινη βλάστηση.\nΗ επώαση των αυγών γίνεται μετά από 5-6 μέρες και η μικρή προνύμφη περιέχει ένα αυτοκόλλητο όργανο χάρη στο οποίο μένει κολλημένη στα φύλλα των υδατινων δέντρων μέχρι όταν ο λεκιθικός θύλακας απορροφοθεί. Η σεξουαλική ωρίμανση γίνεται στα 4 χρόνια για το αρσενικο και στα 2 για το θηλυκό. Παμφάγο είδος, τρέφεται με βεντονικούς και φυτικούς οργανισμούς ειδικά τις νυχτερινές ώρες.\n↑ Ιστοσελίδα Fishingtarget.com, Ψάρι Γλυνί\nΓοβιός (Cottus gobio)\nο Γοβιός  είναι ένα ψάρι του γλυκού νερού που ανήκει στην οικογένεια των Cottidae.\nΈχει μια πολύ χαρακτηριστική εμφάνιση. Έχει πολύ μεγάλο κεφάλι με δύο μεγάλα κοντινά μάτια. Το κεφάλι φάινεται αγκαθωτό λόγω του ότι είναι καλυμμένο με οστεόδεις πλάκες. Ένα μεγάλο αιχμηρό αγκάθι είναι τοποθετημένο πάνω στο βραγχιακό βλέφαρο. Τα θωρακικά πτερύγια είναι πολύ μεγάλα και τα έχει πάντα ανοιχτά, ενώ τα ραχιαία είναι δύο. Ο χρωματισμός είναι καφές ή πρασινωπός με πιο σκούρες κηλίδες, ενώ τα πτερύγια έχουν πιο σκούρες ομόκεντρες λωρίδες. Δεν ξεπερνά τα 15 εκ. μήκος.\nΠρόκειται για νυχτερινό είδος. Κατά τη διάρκεια της ημέρας κρύβεται κάτω από πέτρες ή μεταξύ των υδάτινων φυτών.\nΗ αναπαραγωγή γίνεται την άνοιξη, τα αυγά έχουν χρώμα πορτοκαλί-κιτρινωπό και τοποθετούνται επάνω στην αψίδα των πέτρινων κοιλοτήτων.\nΔιατρέφονται με έντομα και οστρακόδερμα.\n↑ Ιστοσελίδα Fishingtarget.com, Ψάρι Γοβιός\nΓκιζάνι-Ladigesocypris ghigii (Pisces, Cyprinidae)\nΤο Ladigesocypris ghigii (Pisces, Cyprinidae), κοινώς γκιζάνι, είναι ένα ψάρι μικρού μεγέθους που ζει αποκλειστικά στα γλυκά νερά της Ρόδου. Πήρε το κοινό, αλλά και το επιστημονικό όνομά του, από τον Ιταλό καθηγητή Alessandro Ghigi που το πρωτοσυνέλλεξε στο νησί στις αρχές του 1900.\nΚαταφέρνει να ζει στο εξαιρετικά ασταθές περιβάλλον των ρεμάτων του νησιού, που το χειμώνα μπορεί να πλημμυρίσουν, ενώ το καλοκαίρι ξεραίνονται στο μεγαλύτερο μέρος τους. Γι' αυτό, ο κύκλος ζωής του είναι σύντομος (ζει συνήθως στη φύση έως και τρία χρόνια), τρώει ένα ευρύτατο φάσμα τροφών και αναπαράγεται την άνοιξη και το καλοκαίρι σε μεγάλους αριθμούς. Θεωρείται ένα από τα πιο απειλούμενα με εξαφάνιση είδη ψαριών των γλυκών νερών στην Ευρώπη, δεδομένου ότι τα τελευταία χρόνια ένας από τους πληθυσμούς του έχει ήδη εξαφανιστεί, ενώ αυτοί που απομένουν εμφανίζουν τάσεις συνεχούς περιορισμού. Το γκιζάνι προστατεύεται τόσο από την Ευρωπαϊκή, όσο και από την Ελληνική Νομοθεσία. Συμπεριλαμβάνεται στο Παράρτημα ΙΙ της Κοινοτικής Οδηγίας για την Προστασία των Βιοτόπων (92/43/EEC), ως είδος προτεραιότητας, καθώς και στο Κόκκινο Βιβλίο Απειλούμενων Ειδών της Ελλάδας. Επίσης προστατεύεται από την Ελληνική Νομοθεσία με το Προεδρικό Διάταγμα.\nΤο γκιζάνι  είναι ένα μικρό κυπρινοειδές. Το μέγιστο μήκος του φθάνει τα 10-12 εκατοστά, αλλά στη φύση συχνότερα βρίσκουμε γκιζάνια μήκους 3-5 εκατοστών. Το βάρος του είναι της τάξης των μερικών γραμμαρίων. Το χρώμα του είναι γκρι-ασημί, σκούρο στην πλάτη και ανοιχτό στην κοιλιά.\nΖει στη φύση κατά μέσο όρο τρία χρόνια. Είναι παμφάγο και τρέφεται με φύκη, υδρόβια ασπόνδυλα και λάρβες εντόμων. Το γκιζάνι έχει εξαιρετικά μεγάλη αντοχή τόσο στις χαμηλές χειμωνιάτικες θερμοκρασίες του νερού (περίπου 10oC), όσο και στις υψηλές του καλοκαιριού (περίπου 30oC). Προτιμά νερό με μικρή ροή και συνηθίζει να κρύβεται στις όχθες, κάτω από τις ρίζες των υδρόβιων και παρόχθιων φυτών ή ανάμεσα στα φύκη και τα βράχια.\n↑ Ιστοσελίδα Rodius, Ψάρι Γκιζάνι\nΤσιρώνι ή Πλατίκα (Rutilus rutilus)\nΤσιρώνι ή Πλατίκα\nΑπό τα κοινά και πολυάριθμα ψάρια της λίμνης της Καστοριάς. Πρόκειται για σχετικά αργοκίνητο ψάρι. Συνήθως ζει κατά κοπάδια, μετακινούμενο κατά τη διάρκεια του χειμώνα σε θέσεις όπου προστατεύεται καλύτερα.\nΤο Τσιρώνι  είναι κυρίως φυτοφάγο είδος, αλλά στο διαιτολόγιό του περιλαμβάνονται και προνύμφες εντόμων και μαλακόστρακα. Το μέγεθός του δεν ξεπερνά τα 15-20 εκατοστά και το βάρος του τα 1 kgr-3 kgr. Αναπαράγεται από τις αρχές της άνοιξης, όταν η θερμοκρασία του νερού έχει υπερβεί τους 10oC. Εναποθέτει τα αυγά του κυρίως στα αβαθή νερά σε περιοχές που διαθέτουν αμμώδη ή πετρώδη πυθμένα ή ακόμη και πυκνή υδρόβια βλάστηση, καθώς και σε βαθύτερα νερά πάνω σε πέτρες.\n↑ Ιστοσελίδα ΚΠΕ ΚΑΣΤΟΡΙΑΣ, Ψάρι Τσιρώνι ή Πλατίκα\nΑνακτήθηκε από «http://www.gaiapedia.gr/gaiapedia/index.php?title=Είδη_ψαριών_των_γλυκών_νερών&oldid=9458»\nΗ σελίδα αυτή τροποποιήθηκε τελευταία φορά στις 9 Μαΐου 2013, στις 10:57.\nΑυτή η σελίδα έχει προσπελαστεί 68.307 φορές.


Άρης: Πρόταση στον Βέλεθ για διετή επέκταση συμβολαίου | Pagenews.gr\nΆρης: Πρόταση στον Βέλεθ για διετή επέκταση συμβολαίου\nαπό Pagenews Team 24.03.2019 | 17:40 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Αθλητισμός / Άρης: Πρόταση στον Βέλεθ για διετή επέκταση συμβολαίου\nΆρης: Tο συμβόλαιο του Βέλεθ λήγει το καλοκαίρι του 2020.\nΟ Άρης σύμφωνα με πληροφορίες έχει προτείνει στον Φραν Βέλεθ διετή επέκταση του συμβολαίου του.\nO αμυντικός του Άρης έχει προκαλέσει των ενδιαφέρον του Ολυμπιακού αλλά και άλλων ομάδων.\nΕίναι πλέον δεδομένο ότι με τη λήξη του φετινού Πρωταθλήματος, ο Άρης θα κληθεί να διαχειριστεί την υπεραξία που απέκτησαν οι ποδοσφαιριστές του και κυρίως το γεγονός ότι αρκετοί εξ’ αυτών βρίσκονται στις μεταγραφικές λίστες ομάδων από την Ελλάδα αλλά και το εξωτερικό.\nΜέσα σ’ αυτούς είναι και ο Φραν Βέλεθ.\nΟ έμπειρος κεντρικός αμυντικός είναι στο στόχαστρο του Ολυμπιακού ο οποίος μάλιστα προχώρησε σε διερευνητική επαφή και διαπίστωσε ότι ο Άρης δεν σκοπεύει να τον παραχωρήσει αν το αντίτιμο δεν ανταποκρίνεται σε επταψήφιο νούμερο.\nΠέρα όμως από τις ενέργειες της κάθε άλλης ομάδας, εδώ και καιρό ο Άρης λειτουργεί προς την κατεύθυνση διατήρησης των παικτών του βασικού κορμού.\nΓι’ αυτόν τον λόγο βρίσκεται στην τελική ευθεία των επαφών του με τον Χουλιάν Κουέστα, ενώ πληροφορίες αναφέρουν ότι πρόταση επέκτασης συμβολαίου έγινε και στον Φραν Βέλεθ. Για την ακρίβεια, το συμβόλαιο του παίκτη λήγει το καλοκαίρι του 2020 και η πρόταση των «κίτρινων» περιλαμβάνει την επέκτασή του έως το 2022.\nΤο ζήτημα της επέκτασης του συμβολαίου δεν σχετίζεται με το ενδεχόμενο παραχώρησής του.\nΥπό την έννοια ότι, στην περίπτωση που ο Άρης πάρει στα χέρια του σοβαρή πρόταση και αξιολογηθεί ότι το timing είναι σωστό για την πώλησή του, προφανώς θα μπει σε διαδικασία διαπραγματεύσεων.\nΑΜΥΝΤΙΚΟΣΑΝΑΝΕΩΣΗ ΣΥΜΒΟΛΑΙΟΥΑΡΗΣΟΛΥΜΠΙΑΚΟΣΦΡΑΝ ΒΕΛΕΘ


Διπλή Marvel, Margot Robbie και western: 10 τρέιλερ που πρέπει να δεις - POPCODE | Oneman\nΚαι Soderbergh έχουμε, και διπλή Marvel έχουμε, και Jim Carrey έχουμε, και Louis C.K. έχουμε, και πολλά ακόμη έχουμε.\nΚαμία Νέα Υόρκη, κανένα διάστημα. Μόνο Wakanda. Έχουμε εναποθέσει τις ελπίδες μας στο 'Black Panther' για μια διαφορετική ματιά στο Marvel Cinematic Universe και το πρώτο μεγάλο τρέιλερ μας τις ενισχύει.\nΗ τραγωδία στο Λας Βέγκας καθυστέρησε την κυκλοφορία του τρέιλερ (και όπως έχει αφήσει να εννοηθεί το Netflix καθυστέρησε και την πρεμιέρα του οπλοφόρου εκδικητή), αλλά επιτέλους έρχεται.\nΈνα από τα μεγαλύτερα σκάνδαλα στην αμερικανική αθλητική ιστορία έρχεται σε μορφή dark κωμωδίας, με τη Margot Robbie στον πρωταγωνιστικό ρόλο της Tonya Harding, της πρώτης Αμερικανίδας ice skater που έκανε τριπλό axel αλλά κατόρθωσε να τα καταστρέψει όλα με την επίθεσή της σε συναγωνίστρια. Έρχεται με πολύ καλές κριτικές από το Φεστιβάλ του Τορόντο.\nΝέα σειρά από τον αγαπημένο μας Steven Soderbergh με Jeff Daniels, Michelle Dockery και Jack O'Connell στους πρωταγωνιστικούς ρόλους. Ο Frank και ο Roy, μετά από πολλά χρόνια σε μια σχέση μέντορα-προστατευόμενου, παίζουν ένα θανατηφόρο παιχνίδι της γάτας με το ποντίκι. Όταν ο Roy αναζητήσει καταφύγιο από την καταδίωξη του Frank σε μία πόλη που κάνουν κουμάντο μόνο γυναίκες, ο κίνδυνος θα απειλήσει εκτός από τους ίδιους και τους κατοίκους της.\nΕκτός από τις ταινίες τους που σκίζουν κι έχουν μπλοκάρει το Χόλιγουντ τελευταία, πρέπει να ευχαριστήσουμε το στούντιο A24 γιατί έκανε ξανά badass τον Bill Pullman.\nΠρεμιέρα: 15 Δεκεμβρίου (για την Αμερική)\nΟ Jerry Bruckheimer είπε ότι πρόκειται για την "τέλεια Jerry Bruckheimer ταινία", οπότε αν σου αρέσουν οι Jerry Bruckheimer ταινίες, να δεις αυτήν την Jerry Bruckheimer ταινία.\nΌταν ο Jim Carrey μεταμορφώθηκε στον Andy Kaufman.\nΠρεμιέρα: 22 Ιανουαρίου 2018\nΟ Louis C.K. έφτιαξε μια Woody Allen ταινία για τον Woody Allen. Το timing του τρέιλερ και οι φήμες για τον ίδιο τον Louis C.K. δεν είναι ό,τι καλύτερο για την ταινία. Ούτε και για μας. Αλλά να ένα ασπρόμαυρο τρέιλερ.\nΤο σπαγγάτο επιστρέφει. Δε χρειάζεται να ξέρεις πολλά περισσότερα.\nΠρεμιέρα: 15 Δεκεμβρίου στο Amazon Prime


Το e-steki είναι μια από τις μεγαλύτερες ελληνικές διαδικτυακές κοινότητες με 65,048 εγγεγραμμένα μέλη και 3,107,313 μηνύματα σε 93,963 θέματα. Αυτή τη στιγμή μαζί με εσάς απολαμβάνουν το e-steki άλλα 141 άτομα.\nΦαίνεται υπέροχο... Θα τη δοκιμάσω...!!! :D\nΚατάλαβα...Λάθος νόημα έπιασα... :hmm:\nΤην ποια??? Την ένθρησκη μάλλον θέλεις να πεις... Αν η κοινωνία μας ήτανε εν Θεώ (δηλαδή είχε μέσα της, επίκεντρο, τον Θεό) οπωσδήποτε δεν θα είχε τα χάλια που έχει σήμερα. Άλλο πράγμα η πίστη στο Θεό και άλλο πράγμα η προσήλωση στις θρησκείες.\nΜα δεν τις θεωρώ προσβολές... Δεν ένιωσα να με προσβάλλεις... Διαφορετικά θα σου το έλεγα... Δεν θεωρώ πως έγινε κάτι καν στο πρώτο μάγουλο... Εν τούτοις με ενόχλησε ομολογώ η παρουσία κάποιοων ειρωνικών σχολιασμών...Αν το θεωρείς σφαλιάρα στο μάγουλο... Εγώ το βρίσκω καθημερινότητα... Απ την...\nΔεν θα χαρακτήριζα τα λεγόμενα σου αισχρές προσβολές σε καμιά περίπτωση. Θα επιθυμούσα απλώς να είσαι λιγότερο ειρωνικός με τους "αντιφρονούντες" συνομιλητές σου (εκτός κι αν σου μιλάνε με τον ίδιο τρόπο...) αλλά και πάλι σε δέχομαι όπως είσαι...καταννοώ την αδυναμία εξεύρεσης σοβαρών...\nΝομίζω ότι το παρατραβάς λιγάκι... Κρίμα, γιατί πιστεύω οτι ο αλληλοσεβασμός δείχνει διαλογικό πολιτισμό πάνω απ όλα. Και στην προκειμένη περίπτωση δεν φαίνεται να του δίνεις ιδιαίτερη προσοχή... Αν δεν σου αρκεί το ότι είμαι Χριστιανός τότε λυπάμαι που θα σε απογοητεύσω... Εγώ δεν...\nΜήπως απαγορεύεται η γκρίζα διαφήμιση (...στην προκειμένη περίπτωση δυσφήμιση?) :P ...και μήπως παραβιάζουμε τα ευαίσθητα προσωπικά δεδομένα? :P Αυτός, μάλλον ξέρει καλύτερα για την τελευταία σου ερώτηση. Το τι λένε οι άνθρωποι ουδώλως με απασχολεί!\nΜα δεν είπα ότι η ψυχή εντοπίζεται στην μυική καρδιά. Όπως το σώμα μας έχει καρδιά, το κέντρο του σώματος που τροφοδοτεί με αίμα όλο το σώμα έτσι και η ψυχή έχει μια καρδιά. Λέμε: Στην καρδιά του ενδιαφέροντος βρίσκεται...τι εννούμε? στο επίκεντρο Λέμε: Στην καρδιά του τυφώνα....τι εννοούμε...\nΠοιος μιλάει για την μυική καρδιά? Προφανώς δεν πιστεύεις οτι ο άνθρωπος διαθέτει και ψυχή. Οπότε μην αναλωνόμαστε άδικα στη βιολογία. Ξέρω πολύ καλά για τον εγκέφαλο και για την καρδιά και την λειτουργία τους. Σαφώς και δεν διαφωνώ στην ανθρώπινη βιολογία. Οπωσδήποτε εσύ δεν αποδέχεσαι την ψυχή...\nΚαι το μυαλό είναι απλά μια μάζα ύλης...μερικών γραμμαριών μάλιστα. Παίζουμε με τις λέξεις μου φαίνεται... :worry: Μάλλον αποφεύγετε να αποδεχτείτε την ύπαρξη σώματος και ψυχής... Γιατί εγώ για την καρδιά της ψυχής μιλάω... Κι όταν μιλάμε για ψυχικές ασθένειες, στην ουσία μιλάμε για νοητικές...\nΚι όμως ο Ιησούς Χριστός είναι ζωντανός, και σε αγαπά. Κι αυτό σου το λέει η καρδιά μου, μέσα από τα βάθη της, επειδή γεύτηκε και είδε οτι ο Κύριος είναι ζωντανός και είναι αγάπη. :) (άφησα την καρδιά μου μόνο να μιλήσει γιατί το μυαλό μου θα σου έλεγε άλλα...)\nΕρεύνησε το. Αν υπάρχει θα βρεις ανταπόκριση. Δεν χρειάζεται να ξοδέψεις χρόνο ούτε και χρήμα. Απλά, κλείσου στο δωμάτιο σου, γονάτισε και ζήτησε τον Ιησού Χριστό. Πες του αυτό που πιστεύεις, αυτά που αισθάνεσαι και αυτά που θεωρείς πως είναι αλήθεια ή ψέμα γύρω από την ύπαρξη του. Μίλησε του...\nΔεν υπάρχει καμία απολύτως ασυμβατότητα (πως να την πω αλλιώς) μεταξύ του επιστήμονα και του πιστού. Ας μην ξεχνάμε ότι ο άνθρωπος πλάστηκε κατά εικόνα και ομοιότητα Θεού. Δημιουργικός, με σύνεση, σοφία, επιστήμη. Όλα έχουνε δοθεί από το Θεό για να μπορεί ο άνθρωπος να αναπτύσσεται, να...\nΜα ακριβώς αυτό λέω Φίλιον, η αληθινή εκκλησία, αυτή που πραγματικά στέκεται στο λόγο του Χριστού και ακολουθεί τα βήματα του, ΔΕΝ λειτουργεί όπως οι βυζαντινοί αυτοκράτορες που αναφέρεις και πολύ περισσότερο ΔΕΝ μοιάζει καθόλου στην εκκλησία του μεσσαίωνα... Όπως βλέπεις υπήρχανε, υπάρχουνε...\nΥπάρχει διωγμός για σοβαρό λόγο? Έστω ότι έπρεπε να εκπολιτιστούνε (με λίγα λόγια) οι βάρβαροι δε μπορούσε αυτό να γίνει μέσα από τις διαδικασίες του έννομου κράτους? Έπρεπε να παρέμβουν οι σωτήρες χριστιανοί? Αυτό δε συνάγει καθόλου με το πνεύμα της Καινής Διαθήκης και του Ευαγγελίου. Η...\nΔεν έχω το κουράγιο να διαβάσω όλο το κείμενο σου αναλυτικα και έτσι θα σου πω μόνο οτι οι χριστιανοί υπήρξαν κι αυτοί διώκτες, δυστυχώς. Θα πρέπει όμως να αντιμετωπίζουμε την αλήθεια κατάματα. Συμφωνώ σε αρκετά από τα γραπτά σου, αλλά σε μερικά διαφωνώ. Ναι πράγματι τα πρώτα αποστολικά χρόνια...\nΟι επιλογές μας τιμωρούνται μέσα από τις ίδιες τις συνέπειες τους... Εάν πηδήξεις από τον 8ο όροφο - ενδεχομένως και πολύ πιθανά - να σκοτωθείς. Δεν σε τιμωρεί ο νόμος της βαρύτητας αλλά η επιλογή σου. Εσύ διαλέγεις είτε τη ζωή είτε το θάνατο... Επίσης η ηδονή φυσικά και δεν τιμωρείτε, είναι...\nΚάντο τώρα που μπορείς...! :)\nΗ εκκλησία δεν μπορεί να φέρει σε μετάνοια κανέναν, αυτό το κάνει η θέληση του ίδιου του ανθρώπου και ο Θεός.\n...ξεκίνα διαβάζωντας το Ευαγγέλιο και δεν θα χάσεις ότι κι αν ποντάρεις! ;) :D\nΜε λίγα λόγια αναφέρεσαι στην επταετή διακυβέρνηση του πλανήτη από τον Αντίχρηστο. Να τα λέμε ξεκάθαρα για να καταλαβαινόμαστε... Όσα αποθέματα και αν πάρεις σε βασικά είδη διατροφής δε μπορείς να αποφύγεις τα χρέη σε δάνεια και σε τράπεζες γενικοτερα...κι αν σε εξορίσουνε από το σπίτι σου...\nΝαι, έχε όμως στην πίσω άκρη του μυαλού σου, ότι κάθε λόγος θρησκευτικός ή άλλου περιεχομένου όταν απλά εκθέτει πιστεύω χωρίς απώτερο δόλο δε συνεπάγεται και προσπάθεια επιβολής... Ειδάλλως στη Δημοκρατία δεν έχει νόημα να υπάρχουνε θεολόγοι...ή αλλιώς, κάθε πολιτική συζήτηση με επιχειρήματα θα...\nΕντάξει, όταν υπάρχει οργανωμένο σχέδιο, συμφωνώ. Είναι από τις πιο ύπουλες μορφές. Ομως, για να είμαστε ειλικρινείς, πέρα από το στάδιο του ψαρέματος, που συμφωνώ ότι μπορεί να γίνει "ειρηνικά", δεν μπορεί να μη χρησιμοποιηθεί κάποιου είδους ψυχαναγκαμός και κυρίως του πνεύματος. Κακά τα...\nΠηγή: Wikipedia Η ουσία λοιπόν του προσηλυτισμού βρίσκεται στις βίαιες προσπάθειες που κάνει κάποιος ώστε να εξαναγκάσει κάποιον να ασπαστεί τα πιστεύω του. Ας μην ξεχνάμε πως δεν έλειψαν και από την πλευρά των χριστιανών, κυρίως στην περίοδο του βυζαντίου, οι ψυχαναγκαστικές - και όχι μόνο -...\nΚατά την επόμενη ημέρα, ο Ιωάννης βλέπει τον Ιησού να έρχεται προς αυτόν, και λέει: Δέστε, ο Αμνός τού Θεού, που σηκώνει την αμαρτία τού κόσμου. (Ιωάννη 1:29) Είμαστε, λοιπόν, πρεσβευτές υπέρ τού Χριστού, ωσάν ο Θεός να σας παρακαλούσε μεταχειριζόμενους εμάς· δεόμαστε, λοιπόν, υπέρ τού...\nΜιλάμε για την ίδια χώρα? Που έχεις δει καλάθι σε παραλία? Άσχετα με το αν συμφωνώ μαζί σου με την γοπομόλυνση στις παραλίες, δε μπορώ να μην επισημάνω την κατακριτέα απουσία καλαθιών γενικότερα στον ελληνικό περιβάλλοντα χώρο... :worry:


Ζώδια | Τί προβλέπουν τα άστρα από 8-14.1.2018; | Όμορφα Μυστικά της Βίκυς Χατζηβασιλείου\nΈντονη εβδομάδα για εσένα Κριέ, καθώς η πολυαστρία στον Αιγόκερω ενισχύεται με την είσοδο του Ερμή στο ίδιο ζώδιο και όλα τα φώτα πέφτουν στην επαγγελματική σου ζωή και στην κοινωνική σου εικόνα. Η έντονη επαγγελματικότητα και η μεθοδικότητα που σου «χαρίζει» η συγκεκριμένη πολυαστρία θα είναι μοναδική ευκαιρία για εσένα να αναπτύξεις τα επαγγελματικά σου σχέδια και να αλλάξεις την εικόνα σου στο ευρύτερο κοινωνικό σύνολο, πάντα όμως κάτω από τις επιταγές του Κρόνου.\nΜε την είσοδο του Ερμή στον Αιγόκερω στις 11.01 μπαίνεις σε διαδικασία συζητήσεων στον επαγγελματικό χώρο και η σκέψη σου βρίσκεται σε εγρήγορση για το πως θα ανελιχθείς στην ιεραρχία. Τα επαγγελματικά σου παίζουν πρωταγωνιστικό ρόλο, με πιθανό αποτέλεσμα να αφήνεις σε δεύτερη μοίρα την προσωπική σου ζωή. Αυτό μπορεί να φέρει συγκρούσεις και προστριβές με τον σύντροφό σου, γι’ αυτό καλό θα ήταν να προσπαθήσεις να κρατήσεις ισορροπίες. Εσύ που είσαι μόνος, είναι πολύ πιθανό να υπάρξουν γνωριμίες μέσω του επαγγελματικού περιβάλλοντος, που δεν θα αλλάξει μόνο το στάτους της προσωπικής σου ζωής αλλά θα είναι και χέρι βοηθείας στα όποια σχέδια σου.\nΗ σύνοδος του Ερμή με τον Κρόνο στον Αιγόκερω στις 13.01 επηρεάζει έντονα τον γεννημένο στις αρχές του πρώτου δεκαημέρου και δίνει μεθοδικό και υπεύθυνο λόγο και σκέψη. Προσοχή όμως, σε τάσεις μελαγχολίας και έντονης αυτοκριτικής που σε κάνουν εσωστρεφή, κάτι που σε ωθήσει στο να εκφραστείς σκληρότερα από ότι θα έπρεπε κάποιες φορές.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στο ζώδιό σου την ίδια μέρα, επηρεάζει στον γεννημένο στο τρίτο δεκαήμερο και είναι πιθανό να φέρει έντονες ανατροπές σε προσωπικό και επαγγελματικό επίπεδο, καθώς δεν δείχνεις διατεθειμένος να ανεχτείς συμπεριφορές που δεν σου αξίζουν ή περιοριστικές τάσεις από τον σύντροφό σου. Ξαφνικές γνωριμίες έρχονται να αναστατώσουν την ζωή, εσένα που είσαι μόνος, καλά θα κάνεις όμως να είσαι επιφυλακτικός γιατί όσο ξαφνικά ήρθαν, τόσο ξαφνικά μπορεί να φύγουν.\nΗ πορεία της ζωής σου μπαίνει στο στόχαστρο αγαπημένε Ταύρε και ναι, ήρθε ο καιρός να ασχοληθείς τόσο με την πνευματική σου εξέλιξη και την διεύρυνση των γνώσεών σου, όσο και με ταξίδια που ήθελες πάντα να κάνεις και τώρα είναι χρυσή περίοδος. Η πολυαστρία στον Αιγόκερω σε ωθεί στο να αναζητήσεις γνώση και περιπέτεια, κάτι που ενισχύεται ακόμα περισσότερο με την είσοδο του Ερμή στο ίδιο ζώδιο.\nΗ είσοδος του Ερμή στον Αιγόκερω στις 11.01 σε βάζει πιο έντονα στην διαδικασία φιλοσοφικών και πνευματικών αναζητήσεων, βάζοντάς σε σέ συζητήσεις για σπουδές και επιμορφωτικά σεμινάρια που θα σε βοηθήσουν στο να διευρύνεις τις γνώσεις σου και να αναπτυχθείς σαν προσωπικότητα. Συζητήσεις για νομικά θέματα που μπορεί να έχεις είναι πολύ πιθανές, γι’ αυτό καλό θα είναι να είσαι προσεκτικός στο πως θα εκφραστείς, γιατί η όποια επιπολαιότητά σου και βιαστική σκέψη μπορεί να έχει κόστος.\nΗ σύνοδος του Ερμή με τον Κρόνο στον Αιγόκερω στις 13.01 σε βάζει στην διαδικασία να εκφραστείς με υπευθυνότητα και μεθοδική σκέψη σε όποια παρέα και αν βρεθείς, να οργανώσεις με άκρα λεπτομέρεια και σοβαρότητα σπουδές ή ταξίδια που μπορεί να θέλεις να πραγματοποιήσεις, καλό όμως είναι να προσέξεις γιατί μπορεί να εκδηλώσεις φανατισμό και αυτό να ενοχλήσει. Προσοχή επίσης στον τρόπο που εκφράζεσαι στον σύντροφο ή σε νέα γνωριμία γιατί η απολυτότητα και η αυστηρότητα μπορεί να κοστίσει.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα είναι πιθανό να φέρει ανατροπές στα όποια σχέδιά σου και η νευρικότητα να είναι έντονη. Είναι πιθανό περιστατικά του παρελθόντος που σε έχουν πληγώσει να αναφερθούν εκ νέου στον σύντροφό σου και να χαλάσει το ευχάριστο και αισιόδοξο κλίμα μεταξύ σας. Ξαφνικές επιστροφές του παρελθόντος είναι πιθανές και καλό θα είναι να μπεις στην διαδικασία να σκεφτείς τι σε οδήγησε μακριά από αυτές, πριν πάρεις τις όποιες αποφάσεις.\nΕίναι αλήθεια ότι παλεύεις με την εσωστρέφεια, τις προσωπικές σου ανασφάλειες και τα ενοχικά σύνδρομά που σε διακατέχουν φίλε Δίδυμε και είναι πια έντονη η πρόκληση για εσένα να μετατρέψεις σε πάθος και μαγνητισμό αυτό το έντονο ψυχικό δυναμικό για να μην εκραγείς σαν ηφαίστειο. Η πολυαστρία στον Αιγόκερω στον όγδοο οίκο σου φέρνει στην επιφάνεια όλα αυτά που σε φοβίζουν μέσα σου και στους γύρω σου, κυρίως στις ερωτικές σου σχέσεις. Εξαιρετικά μπορεί να δράσεις βέβαια σε οικονομικές συνεργασίες ή υποχρεώσεις προς τρίτους και να δρομολογήσεις με τον πλέον ωφέλιμο τρόπο για εσένα την όποια συμφωνία.\nΗ είσοδος του Ερμή στον Αιγόκερω στις 11.01 ενισχύει την εσωστρέφεια, την παρατηρητικότητα και την μοναχικότητα που νιώθεις τον τελευταίο καιρό και σε βάζει σε διαδικασία μπεις σε συζητήσεις οικονομικής φύσεως με τράπεζες ή με συνεργάτες. Η καχυποψία που εκδηλώνεις στην ερωτική σου ζωή είναι έντονη και αυτό μπορεί να στοιχίσει στην σχέση σου την ηρεμία. Είναι αρκετό να εκφράσεις τα βαθύτερά σου συναισθήματα, αποφεύγοντας τις εντάσεις, γεμίζοντας με πάθος και επιθυμία τις προσωπικές σου στιγμές.\nΗ σύνοδος του Ερμή με τον Κρόνο στον Αιγόκερω στις 13.01 σου «αφαιρεί» για λίγο την εκφραστικότητα, που είναι δύσκολη ούτως ή άλλως αυτόν τον καιρό, και σε αναγκάζει να στραφείς μέσα σου, για να δεις τι πρέπει να αφήσεις πίσω σου και να απελευθερωθείς από κολλήματα, εμμονές και απωθημένα του παρελθόντος. Μπορεί να γίνεις πολύ σκληρός με τους γύρω σου, μα πάνω από όλα με τον εαυτό σου, γι’ αυτό καλό θα είναι να είσαι διαλλακτικός και να αναγνωρίζεις τόσο σε εσένα, όσο και στους υπόλοιπους τα ανθρώπινα λάθη.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα είναι πιθανό να φέρει τα πάνω κάτω σε επίπεδο οικονομικών συμφωνιών αλλά και στις ερωτικές σου σχέσεις και οι εκρήξεις μπορεί να είναι πολλαπλές, γι’ αυτό καλά θα κάνεις να αντιμετωπίσεις με ψυχραιμία ανατροπές και αποκαλύψεις, γιατί όλα αυτά «βοηθούν» στο να γίνεις ωριμότερος. Προσοχή γιατί το μπουρλότο που μπορεί να βάλεις στην σχέση σου είναι απίστευτου μεγέθους. Όσο για εσένα που είσαι μόνος, ετοιμάσου για νέες γνωριμίες που θα σου κόψουν την ανάσα.\nΣχέσεις και συνεργασίες βρίσκονται στο επίκεντρο αυτή την εποχή, καθώς η πολυαστρία στον Αιγόκερω δεν σου αφήνει περιθώρια να ασχοληθείς με κάτι διαφορετικό και επικεντρώνεσαι στο να ισορροπήσεις τις προσωπικές σου σχέσεις και να δημιουργήσεις νέες συνεργασίες. Η είσοδος του Ερμή στο ίδιο ζώδιο σε βάζει σε διαδικασία συζητήσεων και είναι πολύ πιθανό να υπάρξουν εξαιρετικά αποτελέσματα σε όλα τα επίπεδα, αρκεί να αφήσεις τις εξουσιαστικές τάσεις κατά μέρος και να προσπαθήσεις να χτίσεις τις σχέσεις σου σε σταθερές βάσεις.\nΗ είσοδος του Ερμή στον Αιγόκερω στις 11.01 σηματοδοτεί την αρχή μίας έντονης περιόδου συζητήσεων τόσο στην προσωπική σου ζωή, όσο και στις συνεργασίες σου. Έχεις την διάθεση να ακούσεις, να κατανοήσεις τις ανάγκες των άλλων, να είσαι διαλλακτικός και συμβιβαστικός για να προχωρήσεις παρακάτω. Μην αφήσεις όμως τις ανασφάλειες σου να κυριαρχήσουν, καθώς θα έρθει το πλήρωμα του χρόνου και θα εκδηλώσεις έντονο θυμό… πρώτα με τον ίδιο σου τον εαυτό.\nΗ σύνοδος του Ερμή με τον Κρόνο στον Αιγόκερω στις 13.01 επηρεάζει εσένα που έχεις γεννηθεί στις αρχές του πρώτου δεκαημέρου και σε βάζει σε διαδικασία να σκεφτείς σοβαρά τι θέλεις από την σχέση σου αλλά και τους συνεργάτες. Η λογική και η σωφροσύνη είναι κύρια χαρακτηριστικά, μαζί είναι όμως και η απολυτότητα με την σκληρή αυτοκριτική – κριτική. Θέλει να δείξεις προσοχή στο πως θα εκφράσεις αυτά που νιώθεις γιατί είναι αλήθεια ότι μπορεί να γίνεις πολύ σκληρός.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα, επηρεάζει στον γεννημένο στο τρίτο δεκαήμερο, και είναι πιθανό να φέρει ανατροπές στο ευρύτερο φάσμα των σχέσεων σου, προσωπικών και επαγγελματικών. Προσοχή στο πως θα διαχειριστείς καταστάσεις στην δουλειά που θα μπορεί να σε εξοργίσουν. Προσοχή χρειάζεται και με τον σύντροφό σου, καθώς η επαναστατική σου διάθεση μπορεί να ταρακουνήσει συθέμελα την σχέση σου και οι εκρήξεις να είναι έντονες. Νέες ξαφνικές γνωριμίες μπορεί να υπάρξουν μέσω συνεργασιών και επαγγελματικού περιβάλλοντος που θα φέρουν την απόλυτη ανατροπή στην ερωτική σου ζωή.\nΗ καθημερινότητα και η εργασία έχουν καταλάβει τον χώρο και γι’ αυτήν την εβδομάδα αγαπημένε Λέοντα, καθώς η πολυαστρία στον Αιγόκερω, στον έκτο οίκο σου, δεν σου αφήνει περιθώρια για να ασχοληθείς με άλλους τομείς της ζωής σου. Η είσοδος του Ερμή στο ίδιο ζώδιο ενισχύει τις συζητήσεις στην εργασία και είναι εξαιρετική ευκαιρία να λύσεις ζητήματα που μπορεί να σε απασχολούσαν με συναδέλφους και να οριστικοποιήσεις εκκρεμότητες που μπορεί να είχες. Προσπάθησε να βρίσκεις χρόνο να ξεκουράζεσαι και να ασχοληθείς με την φυσική σου κατάσταση.\nΗ είσοδος του Ερμή στον Αιγόκερω στις 11.01 σηματοδοτεί την απαρχή συζητήσεων στην δουλειά με σκοπό να βρεθούν λύσεις και να δρομολογηθούν υποχρεώσεις και αγγαρείες που μπορεί να σε ταλαιπωρούσαν. Προσοχή στην έντονη τάση για επικριτικότητα γιατί είναι βέβαιο ότι θα ενοχλήσει τους γύρω σου. Χρησιμοποίησε το μυαλό σου για να δώσεις λύσεις και να συζητήσεις για θέματα που απασχολούν τους συναδέλφους σου και όχι για να κάνεις παρατηρήσεις.\nΗ σύνοδος του Ερμή με τον Κρόνο στον Αιγόκερω στις 13.01 σε βάζει σε διαδικασία εσωστρέφειας, μπορεί και να νιώσεις αίσθημα κατωτερότητας, το βέβαιο όμως είναι ότι θα σου δώσει ορθολογισμό και υπεύθυνη σκέψη και θα μπορέσεις να ανταποκριθείς με τον καλύτερο δυνατό τρόπο σε ότι προκύψει στον εργασιακό τομέα. Πρόσεχε μόνο γιατί μπορεί να γίνεις σκληρός και αυτό θα δημιουργήσει τριβές.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα είναι πιθανό να φέρει τα ανατροπές και αιφνιδιαστικά γεγονότα που θα κληθείς να διεκπεραιώσεις. Πρόσεχε μόνο γιατί η τόση εργατικότητα σε οδηγεί στο να αφήσεις στην άκρη την προσωπική σου ζωή και αυτό μπορεί να δημιουργήσει τριβές στην σχέση σου.\nΌλα είναι έρωτας και δημιουργικότητα και αυτήν την εβδομάδα φίλε Παρθένε για εσένα, καθώς η πολυαστρία στον Αιγόκερω σε κάνει άκρως ερωτικό, δημιουργικό και εκδηλωτικό. Η είσοδος του Ερμή στο ίδιο ζώδιο μπορεί να σε κάνει να εκφραστείς υπερβολικά και να εκδηλώσεις έντονο εγωισμό, κάτι που μπορεί να κουράσει και να δυσανασχετήσει τόσο τους γύρω σου, όσο και τον σύντροφό σου. Καλό είναι να αφήσεις στην άκρη τις πομπώδεις εκφράσεις και τον εγωισμό και δείξεις όλο σου το συναίσθημα και την καλλιτεχνική σου φύση.\nΗ είσοδος του Ερμή στον Αιγόκερω στις 11.01 σε βάζει σε διαδικασία συζητήσεων με τον σύντροφο ή και με πρόσωπα που θέλεις να σε βοηθήσουν στο να αναδείξεις τις δημιουργικές σου δραστηριότητες, θα πρέπει όμως να έχεις κατά νου ότι μπορεί να έχεις την τάση να προβάλεις τον εαυτό σου πέραν του φυσιολογικού και αυτό είναι πιθανό να δημιουργήσει προβλήματα στην σχέση με τον σύντροφο αλλά και με άλλους, καθώς θα υπάρξουν αντιδράσεις. Δείξε το συναισθηματισμό σου που είναι έντονος, την παιδικότητά σου που γοητεύει και παραμέρισε τον όποιο εγωκεντρισμό.\nΗ σύνοδος του Ερμή με τον Κρόνο στον Αιγόκερω στις 13.01 σε βάζει στην διαδικασία να σκέφτεσαι περισσότερο και να εκφράζεσαι με δομημένο και λογικό τρόπο. Είναι πιθανό να μπεις σε εσωστρέφεια και να εκδηλώσεις μελαγχολία, κάτι που εκδηλώνεται από την σκληρή αυτοκριτική που μπορεί να κάνεις. Καλό είναι όμως να είσαι προσεκτικός γιατί μπορεί να γίνεις σκληρός και με το ταίρι σου και αυτό να χαλάσει τις μοναδικές στιγμές που περνάτε αυτή την εποχή. Μην αφήνεις δυσάρεστες σκέψεις να χαλούν την ατμόσφαιρα.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα μπορεί να φέρει ανατροπές στις δημιουργικές σου δραστηριότητες και αυτό να σε αναστατώσει. Δεν αποκλείονται οι εντάσεις με τον σύντροφό σου, λόγω ζήλειας και έντονης τάσης ελέγχου που μπορεί να εκδηλώσεις. Νέοι ανατρεπτικοί έρωτες μπορεί να προκύψουν και να φέρουν αναταραχή σε εσένα που είσαι μόνο, η ένταση όμως θα είναι μεγάλη και το πάθος εκρηκτικό.\nΗ οικογένεια και τα ζητήματα που απασχολούν τα μέλη της είναι στο επίκεντρο του ενδιαφέροντος και αυτή την εβδομάδα για εσένα φίλε Ζυγέ, καθώς η πολυαστρία στον Αιγόκερω, τον τέταρτο οίκο σου, δίνει τον ρυθμό στην ζωή σου, ανοίγοντας οικογενειακά θέματα που απαιτούν την προσοχή σου. Η είσοδος του Ερμή στο ίδιο ζώδιο σε βάζει σε διαδικασία συζητήσεων και είναι πιθανό να υπάρξουν εντάσεις και αντεγκλήσεις που καλό θα ήταν να αποφευχθούν.\nΗ είσοδος του Ερμή στον Αιγόκερω στις 11.01 ανοίγει ένα κύκλο συζητήσεων και συνεννοήσεων με μέλη της οικογένειάς σου, για θέματα που απασχολούν και απαιτούν λύσεις. Είναι βέβαιο ότι θα δείξεις την ανάλογη ευαισθησία για ότι και αν σου ζητηθεί, καλό είναι όμως να μην μπεις στην διαδικασία να οικειοποιηθείς ότι ακούς γιατί η ένταση και η κυκλοθυμία που θα νιώσεις θα είναι μεγάλες και αυτό θα σε καταβάλλει ψυχολογικά. Εντάσεις και συγκρούσεις καλό θα ήταν να αποφευχθούν, όπως καλό θα ήταν επίσης να μην μεταφέρεις προβλήματα των οικείων σου στην σχέση σου γιατί φορτίζεις την ατμόσφαιρα.\nΗ σύνοδος του Ερμή με τον Κρόνο στον Αιγόκερω στις 13.01 επηρεάζει εσένα που έχεις γεννηθεί στις αρχές του πρώτου δεκαημέρου, και σε βάζει στην διαδικασία να αφήσεις την έντονη συναισθηματικότητα στην άκρη και να δεις τις καταστάσεις με λογική και σοβαρότητα. Είναι πιθανό να χαθεί το μέτρο και να γίνεις σκληρός και απόλυτος στις απόψεις σου, κάτι που θα φέρει αναστάτωση στους γύρω σου. Προσπάθησε να μην χαθεί το συναίσθημα μέσα στην απολυτότητα και στην σκληρότητα που μπορεί να δώσει ο Κρόνος.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα, επηρεάζει στον γεννημένο στο τρίτο δεκαήμερο, φέρνει ανατροπές και ξαφνικές καταστάσεις που μπορεί να σε αιφνιδιάσουν και να δημιουργηθούν έντονες προστριβές με την οικογένεια αλλά και με τον σύντροφό σου. Προσπάθησε να διαχειριστείς την κατάσταση με σύνεση, χωρίς εκρήξεις. Για εσένα που είσαι μόνος, δεν αποκλείονται οι νέες ξαφνικές γνωριμίες μέσω οικείων φίλων, η ένταση είναι όμως μεγάλη και η αντιδραστικότητα από την πλευρά σου επίσης.\nΗ επικοινωνία είναι στο φόρτε της και διανύεις μία από τις πιο έντονα κοινωνικές εποχές αγαπημένε Σκορπιέ, αφού η πολυαστρία στον Αιγόκερω σε κάνει έντονα εξωστρεφή και θέλεις συνεχώς να γνωρίζεις κόσμο και να ανταλλάσεις απόψεις σε συζητήσεις. Η σύνοδος Άρη – Δία στο ζώδιό σου μπορεί να ανεβάσει την ένταση κατακόρυφα, γι’ αυτό καλό θα είναι να διαχειρίζεσαι με ψυχραιμία και μέτρο την όποια κατάσταση. Η είσοδος του Ερμή στον Αιγόκερω εντείνει την εξωστρέφεια και την κοινωνικότητά σου και εντυπωσιάζεις με τις ιδέες και το σκεπτικό σου.\nΗ είσοδος του Ερμή στον Αιγόκερω στις 11.01 σε βάζει σε διαδικασία να εκφράσεις τις ιδέες και τις απόψεις σου, κάτι που εκτιμούν όσοι σε γνωρίζουν αλλά κυρίως το στενό σου περιβάλλον που δεν χάνει ευκαιρία να απευθυνθεί σε εσένα, εμπιστευόμενο την κρίση σου και την αντίληψή σου. Εμπορικές συμφωνίες, δημόσιες σχέσεις, internet είναι πιθανό να μπουν στην επαγγελματική σου ζωή και να προκύψουν νέες ευκαιρίες. Κοντινά ταξίδια είναι επίσης πιθανά που θα ανανεώσουν τόσο εσένα, όσο και την σχέση σου, δίνοντας νέα πνοή μακριά από τα τετριμμένα.\nΗ σύνοδος του Ερμή με τον Κρόνο στον Αιγόκερω στις 13.01 μπορεί να σε κάνει σκληρό και απόλυτο στις απόψεις σου και αυτό είναι κάτι που θα αιφνιδιάσει τους γύρω σου. Κράτα την λογική και την ωριμότητα σκέψης που σου «δίνει» και άφησε στην άκρη απολυτότητα και σκληρότητα, καθώς δεν θα λειτουργήσουν θετικά στις σχέσεις σου εν γένει αλλά και στον ίδιο σου τον εαυτό. Μην γίνεσαι αυστηρός με εσένα και με τους γύρω σου.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα μπορεί να φέρει ανατροπές και γεγονότα που θα σε αιφνιδιάσουν και θα σε αναγκάσουν να αλλάξεις τρόπο σκέψεις ή θα σου χαλάσουν τα σχέδια. Προσπάθησε να διαχειριστείς με ηρεμία ότι και αν προκύψει. Συναισθηματικά, η νευρικότητα που σε διακατέχει φορτίζει έντονα το κλίμα με τον σύντροφό σου και αυτό δεν αποκλείεται να φέρει εκρήξεις, αν δεν προσπαθήσεις να μην χάσεις το μέτρο. Εσύ που είσαι μόνος, ξαφνικοί έρωτες έρχονται στο προσκήνιο και ταράζουν τα νερά.\nΗ υλική και συναισθηματική σου ασφάλεια είναι σημαντικότατη και αυτήν την εβδομάδα για εσένα, καθώς η πολυαστρία στον Αιγόκερω τονίζει την ανάγκη σου για σταθερότητα μέσω των υλικών αγαθών και την σύνδεση της προσωπικής σου αξίας με την αντίστοιχη οικονομική κατάσταση που υπάρχει. Ο Ερμής στο ίδιο ζώδιο κάνει την είσοδό του και ανοίγει μία περίοδο συζητήσεων, όσον αφορά την αύξηση του εισοδήματός σου, αλλά και την κάλυψη των συναισθηματικών σου αναγκών από τους γύρω σου και κυρίως τον σύντροφό σου.\nΗ είσοδος του Ερμή στον Αιγόκερω στις 11.01 σε ωθεί στο να εκφράσεις τις απαιτήσεις σου και να προσπαθήσεις να εξασφαλίσεις ότι μπορείς καλύτερο σε οικονομικό επίπεδο, αλλά και σε συναισθηματικό, καθώς μπαίνεις στην διαδικασία να εκφράσεις αυτά που σε κάνουν να νιώθεις ασφάλεια και σιγουριά. Η υπομονή σου στο να επιτύχεις αυτά που θέλεις είναι δεδομένη, πιθανή είναι όμως και η απόλυτη σκέψη και η ισχυρογνωμοσύνη που μπορεί να ενοχλήσει του γύρω σου, αλλά και το ταίρι σου.\nΗ σύνοδος του Ερμή με τον Κρόνο στον Αιγόκερω στις 13.01 σε ωθεί σε άκρως ρεαλιστικά αλλά και αυστηρή σκέψη και αυτό μπορεί να έχει συνέπεια τόσο την δική σου εσωστρέφεια, αλλά και τάσεις για αισθήματα κατωτερότητας που εκδηλώνονται με σκληρότητα και μπορεί να ειπωθούν πράγματα που αργότερα θα μετανιώσεις. Πρόσεξε γιατί η επικριτική σου στάση θα ενοχλήσει τον σύντροφό σου και αυτό θα δημιουργήσει προστριβές.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό την ίδια μέρα μπορεί να φέρει έκτακτα έξοδα που θα σε αναστατώσουν και θα έχεις έντονες εκρήξεις, λόγω της ανασφάλειας που νιώθεις. Σε προσωπικό επίπεδο, καταστάσεις του παρελθόντος μπορεί να σε απασχολήσουν και πιθανά να έχεις την τάση να εκτονωθείς στον σύντροφό σου, γι’ αυτό προσπάθησε να μην χάσεις τον αυτοέλεγχο. Επιστροφές από το παρελθόν που θα σε αιφνιδιάσουν προβλέπονται για εσένα που είσαι μόνος, εκδηλώνοντας έντονη ανασφάλεια αλλά και νευρικότητα.\nΗ πολυαστρία στο ζώδιό σου σε κάνει για μία ακόμα εβδομάδα τον πρωταγωνιστή αγαπημένε Αιγόκερε, καθώς η δυναμικότητα, το έντονο προσωπικό σου στίγμα και η θετικότητα που εκφράζεις δεν μπορούν να περάσουν απαρατήρητα. Η είσοδος του Ερμή στο ζώδιό σου εντείνει το όλο κλίμα και σε βάζει σε διαδικασία να εκφράσεις θέλω και ανάγκες στην σχέση και στους συνεργάτες σου. Συζητήσεις για συνεργασίες και πρωτοβουλίες είναι πιθανές.\nΗ είσοδος του Ερμή στο ζώδιό σου στις 11.01 στρέφει το ενδιαφέρον σου ακόμα πιο έντονα στο να προβάλλεις τον εαυτό σου, θέλοντας να γίνεις το επίκεντρο όλων και να εισπράξεις την αποδοχή του περιβάλλοντός σου. Καλό θα είναι όμως να είσαι προσεκτικός, γιατί οι εγωιστικές και απόλυτες τάσεις που μπορεί να εκδηλώσεις θα δημιουργήσουν δυσαρέσκεια και προστριβές τόσο στην προσωπική σου ζωή, όσο και στις συνεργασίες σου. Μην χάνεις το μέτρο και γίνεσαι ισχυρογνώμον και εγωκεντρικός γιατί δεν θα επιτύχεις τα επιθυμητά αποτελέσματα.\nΗ σύνοδος του Ερμή με τον Κρόνο στο ζώδιό σου στις 13.01 επηρεάζει εσένα που έχεις γεννηθεί στις αρχές του πρώτου δεκαημέρου, και σε κάνει πιο ορθολογιστή από ποτέ. Αυτό όμως μπορεί να μετατραπεί σε σκληρότητα και επικριτικότητα τόσο για τον εαυτό σου, όσο και για τον σύντροφο και τους συνεργάτες σου και αν δεν προσπαθήσεις να έχεις μέτρο, να είσαι βέβαιος ότι θα δημιουργηθούν εντάσεις και προστριβές.\nΤο τετράγωνο που σχηματίζει η σύνοδος του Ήλιου – Αφροδίτης στο ζώδιό σου με τον Ουρανό στον Κριό την ίδια μέρα, επηρεάζει στον γεννημένο στο τρίτο δεκαήμερο, φέρνει ανατροπές και ξαφνικές ανακατατάξεις πιθανά σε επαγγελματικό επίπεδο που θα ανεβάσουν την ένταση και τον εκνευρισμό. Καλό θα ήταν να προσπαθήσεις να μην χάσεις το μέτρο γιατί η επαναστατική σου διάθεση θα σε οδηγήσει σε σφοδρές συγκρούσεις με ανεξέλεγκτες συνέπειες. Οι συγκρούσεις δεν θα είναι εύκολο να αποφευχθούν και σε προσωπικό επίπεδο, καθώς είναι πιθανό να ξεσπάσεις στον σύντροφό σου. Εσύ που είσαι μόνος, δεν είναι απίθανες ξαφνικές γνωριμίες μέσα από τον επαγγελματικό χώρο που θα σε δονήσουν για τα καλά.\nΗ πολυαστρία στον Αιγόκερω βρίσκεται σε ένα πολύ ευαίσθητο περιβάλλον για εσένα φίλε Υδροχόε που σε κάνει έντονα ευσυγκίνητο, συναισθηματικό και μοναχικό, καθώς έρχεσαι αντιμέτωπος με καταστάσεις από το παρελθόν που σε πλήγωσαν και ανακαλύπτεις ότι ακόμα σε στενοχωρούν κάποιες από αυτές. Η είσοδος του Ερμή στο ίδιο ζώδιο εντείνει την εσωστρέφεια αλλά και τα ταξίδια του μυαλού, αφού δεν είναι εύκολο για εσένα να συγκεντρωθείς στην στείρα πραγματικότητα.\nΗ είσοδος του Ερμή στον Αιγόκερω στις 11.01 σε ωθεί στο να στραφείς μέσα σου και να δεις τα άδυτα του εαυτού σου. Αυτό όμως σε βάζει σε μία άλλη διάσταση και δεν σου είναι εύκολο να συγκεντρωθείς σε τρέχοντα καθημερινά θέματα, κάτι που μπορεί να σε εκθέσει. Η ενασχόληση με την τέχνη, την ψυχολογία και τον εσωτερισμό είναι βέβαιο ότι μπορεί να σε βγάλει από τις βυθισμένες σκέψεις και να ιάνεις τις πληγές σου, αφήνοντας πίσω σου ότι σε πλήγωσε.\nΗ σύνοδος του Ερμή με τον Κρόνο στον Αιγόκερω στις 13.01 σε βάζει σε απαισιόδοξες σκέψεις και η θλίψη με την μελαγχολία είναι πιθανό να έρθουν στην επιφάνεια. Είναι πιθανό να γίνεις σκληρός πρώτα με τον εαυτό σου και μετέπειτα με τους γύρω σου, εκτονώνοντας όλα σου τα απωθημένα και τους φόβους που έρχονται στο νου σου από στενόχωρες καταστάσεις. Χρησιμοποίησε την λογική του Κρόνου και την ευαισθησία που σε διακατέχει για να ισορροπήσεις και όχι να ξεφύγεις.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό φέρνει αιφνιδιαστικά ανατροπές και εκρήξεις με πρόσωπα του στενού σου περιβάλλοντος, κάτι που σου δημιουργεί έντονο εκνευρισμό. Προσοχή γιατί είναι πιθανό να μεταφέρεις στην σχέση σου όλη αυτή την ενέργεια και να δημιουργήσεις προβλήματα χωρίς να υπάρχουν λόγοι. Εσύ που είσαι μόνος, να μην εκπλαγείς αν δεις πρόσωπα από το παρελθόν να επιστρέφουν και να σου ζητούν να μπουν και πάλι στην ζωή σου.\nΌλα κινούνται γύρω από το φιλικό σου περιβάλλον και την ανάγκη που έχεις να βρίσκεσαι ανάμεσα σε φίλους, καθώς η πολυαστρία στον Αιγόκερω στον ενδέκατο οίκο σου τονίζει την εξέλιξη σου μέσω των φιλικών σου σχέσεων. Στόχοι και όνειρα που θέλεις να επιτύχεις στην ζωή σου επαναπροσδιορίζονται και είναι βέβαιο ότι θα υπάρξουν πρόσωπα που θα σταθούν δίπλα σου σε κάθε προσπάθεια. Η είσοδος του Ερμή στο ίδιο ζώδιο τονίζει ακόμα πιο έντονα την εξωστρέφεια που σε διακρίνει, την ευφάνταστες ιδέες και την επαναστατικότητά σου.\nΗ είσοδος του Ερμή στον Αιγόκερω στις 11.01 σε βάζει στην διαδικασία να εκφράσεις τα σχέδια που έχεις για το μέλλον, δείχνοντας την υψηλή αντίληψή σου και την πρωτοποριακή σου σκέψη. Αυτό κάνει τα πρόσωπα του φιλικού σου περιβάλλοντός να ενδιαφερθούν και να αποφασίσουν να είναι αρωγοί σε κάθε σου προσπάθεια. Προσοχή θα πρέπει να δείξεις μόνο σε τάσεις απαξίωσης και σνομπισμού που μπορεί να εκφράσεις σε άτομα που δεν μπορούν να αντιληφθούν αυτά που πιστεύεις.\nΗ σύνοδος του Ερμή με τον Κρόνο στον Αιγόκερω στις 13.01 βάζει λογική στην πρωτοτυπία και η ορθολογική σου σκέψη κυριαρχεί. Βέβαια εμφανίζονται και τάσεις απολυτότητας και σκληρότητας, καθώς βαθιά μέσα σου δεν εμπιστεύεσαι τον εαυτό σου και αυτό σε κάνει απαισιόδοξο. Προσοχή γιατί η σκληρή σου στάση μπορεί να προκαλέσει έντονες αντιδράσεις από τους γύρω σου. Άφησε στην άκρη την αυτοκριτική και την κριτική στους φίλους σου και δόμησε με τον καλύτερο δυνατό τρόπο τους στόχους σου.\nΤο τετράγωνο που σχηματίζει η σύνοδος του Ήλιου – Αφροδίτης στον Αιγόκερω με τον Ουρανό στον Κριό μπορεί να φέρει ξαφνικά οικονομικά θέματα που θα επηρεάσουν έντονα την διάθεσή σου και δεν είναι απίθανο να ξεσπάσεις τόσο στον σύντροφο, όσο και σε φίλους που να είσαι βέβαιος θα δυσαρεστηθούν. Προσπάθησε να μην χάσεις τον έλεγχο και να αντιμετωπίσεις με ψύχραιμη σκέψη την όποια κατάσταση. Οι εντάσεις με τον σύντροφο μόνο με αυτόν τον τρόπο θα αποφευχθούν. Εσύ που είσαι μόνος, έσω έτοιμος για ξαφνικές γνωριμίες που θα σε γεμίσουν νευρικότητα αλλά και ανασφάλεια.


Οδηγός Bitcoin Ελλάδα Εμπειρία - Οι πιο δημοφιλείς κρυπτομηχανές στην Ελλάδα\nΟδηγός Bitcoin Ελλάδα Εμπειρία\nΟδηγός Bitcoin Ελλάδα\nΑν ενδιαφέρεστε να αγοράσετε bitcoin, μπορείτε να βρείτε ένα ελληνικό ανταλλακτήριο που δέχεται το ψηφιακό νόμισμα. Τα περισσότερα ελληνικά ανταλλακτήρια κρυπτονομισμάτων επιτρέπουν την αγορά ETH. Μετά την αγορά, μπορείτε να αποσύρετε τα χρήματά σας στο δικό σας κρυπτογραφικό πορτοφόλι Οδηγός Bitcoin Ελλάδα. Εάν είστε αρχάριος στις συναλλαγές κρυπτογράφησης, μπορείτε ακόμη και να επενδύσετε σε Dogecoin χρησιμοποιώντας μια τοπική χρηματιστηριακή εταιρεία στην Ελλάδα. Απλά βεβαιωθείτε ότι δεν το χρησιμοποιείτε για οικονομικές συναλλαγές, καθώς δεν είναι ασφαλές για τα κεφάλαιά σας.\nΕκτός από το Bitcoin, το Ethereum είναι το δεύτερο πιο δημοφιλές ψηφιακό νόμισμα μετά το Bitcoin Οδηγός Bitcoin Ελλάδα. Μπορείτε να αγοράσετε Ethereum στην Ελλάδα σε μερικά ανταλλακτήρια, αλλά είναι σημαντικό να έχετε κατά νου ότι υπάρχουν μόνο μερικές ελληνικές “φάρμες” κρυπτονομισμάτων που λειτουργούν στη χώρα. Αυτές οι φάρμες βρίσκονται εκτός της χώρας λόγω του κόστους της ηλεκτρικής ενέργειας, αλλά μπορείτε να τις αγοράσετε από τους Έλληνες. Αν ψάχνετε για ένα κρυπτονόμισμα στην Ελλάδα, θα πρέπει να αναζητήσετε ένα που δεν περιορίζεται στους Έλληνες πολίτες.\nΥπάρχουν διάφοροι τρόποι για να αγοράσετε Bitcoin στην Ελλάδα. Η πρώτη επιλογή είναι να αγοράσετε Bitcoin με ένα τοπικό ανταλλακτήριο. Υπάρχουν επίσης ορισμένα ανταλλακτήρια στη χώρα που σας επιτρέπουν να αγοράσετε Ethereum σε ελληνικά ευρώ. Μπορείτε επίσης να χρησιμοποιήσετε το κρυπτονόμισμα για να επενδύσετε στην τοπική οικονομία. Για παράδειγμα, αν ψάχνετε έναν τρόπο για να βγάλετε χρήματα στο διαδίκτυο, θα πρέπει να εξετάσετε το κρυπτονόμισμα. Στη συνέχεια, θα μπορείτε να επενδύσετε τα κέρδη σας από τα κρυπτονομίσματα σε φιλικές προς την Ελλάδα εταιρείες. Θέλετε να διαβάσετε περισσότερα για: Τιμές Στα Ελληνικά Ανταλλακτήρια Κρυπτονομισμάτων\nPrevious: Πολύ Πολύ Πολύ Χαρούμενος Για Να Αγοράσει Bitcoin Εμπειρία\nNext: Cryptocoin Χρηματιστήριο Ιταλική Γλώσσα Εμπειρία


Για την Βίκτωρα, την πανέμορφη της Σλοβακίας | ΕΦΗΜΕΡΟΠΤΕΡΑ\nHome Ιστορίες Για την Βίκτωρα, την πανέμορφη της Σλοβακίας\nΓια την Βίκτωρα, την πανέμορφη της Σλοβακίας\nAna Zumani Thursday, March 26, 2015 Add Comment Ιστορίες Edit\nΉταν άνοιξη όταν για πρώτη φορά επισκεφτήκαμε τη φάρμα του κυρίου Φρήντ.\nΜου άρεσαν πολύ τα μεγάλα χωράφια με το φίνο άγγιγμα της σποράς, σιτάρι που δεν είναι ακόμη σιτάρι, τεύτλα που δεν είναι ακόμη τεύτλα, κριθάρι που δεν είναι ακόμη κριθάρι, ακόμα και το χορτάρι που δεν είναι ακόμη χορτάρι.\nΜόνο τα υγρά λιβάδια άνθιζαν πιο έντονα και γύρω από τα φιδίσια ρυάκια ήταν χιλιάδες κιτρινοκόκκινα λουλούδια. Εδώ και εκεί υπόλοιπα δασών με καφέ θάμνους από προηγούμενα χρόνια και γυμνά δέντρα.\nΚατά το βραδάκι είδαμε τους φασιανούς.\nΌλα τα ζώα ήταν ειρηνικά, γιατί ήταν περίοδος ελέους για όλα. Για λίγες βδομάδες είχαν γίνει φίλοι με τον δολοφόνο τους, τον άνθρωπο.\nΤο προηγούμενο βράδυ είχαμε συζήτηση με τον οικοδεσπότη για τις όμορφες κοπέλες της σλοβακικής επαρχίας.\nΕκείνος, ο κύριος Φρηντ, ήταν τόσο ευγενής, που το επόμενο πρωί τηλεφώνησε στο χωριό να έρθουν, παρακαλώ, κάποιες από τις όμορφες με την παραδοσιακή στολή, για να τις βγάλουμε φωτογραφίες.\nΉρθαν τρεις κοπέλες με άσπρες υπέροχες κεντημένες μπλούζες, με φαρδιές σκούρες φούστες κεντημένες με μωβ μετάξι, με σκούρες μεταξωτές κορδέλες γύρω από το κεφάλι τους και τις παραδοσιακές τους μπότες. Ήταν περήφανες και πανέμορφες.\nΌμως εγώ κοίταζα συνεχώς τα μάτια τής δύο χρόνια μεγαλύτερής μου, δεκατριάχρονης Βίκτωρα. Ανησυχούσα πως κρυώνει με το λεπτό πουκάμισο και σκεφτόμουν να της δώσω τη ζακέτα μου.\nΠόζαρα μαζί της για πολλές φωτογραφίες και εκείνη με κοίταζε συνεχώς με χαμογελαστό και κατανοητικό πρόσωπο.\nΌλοι το κατάλαβαν πως ήταν η εκλεκτή μου φιλενάδα -και μάλιστα έτσι απλά.\nΚάποιοι πετούσαν από χαριτωμένες ως ανόητες σπόνδες για τον ενθουσιασμό μου και την ομορφιά της Βίκτωρα και ενώ εγώ θύμωνα και γκρίνιαζα, η Βίκτωρα δεν έχασε ούτε μια στιγμή το περήφανο και αξιοπρεπές της βλέμμα, συνεχώς χαμογελούσε σαν παιδί και σαν γυναίκα ταυτόχρονα...\nΤο βράδυ πήγαμε πάλι βόλτα στα χωράφια και ήρθε άνεμος από το βουνό και ήρθε χιονάνεμος. Ανάμεσα στους θάμνους χοροπηδούσαν φασιανοί.\nΠαντού ήταν μεγάλα χωράφια που το καλοκαίρι θα έφερναν μεγαλειώδη πλούτο. Παντού ήταν αγροκτήματα διάσπαρτα με τεράστιους λόφους από άχυρο. Πού και πού εμφανιζόταν το μαύρο φάντασμα «άροτρο».\nΒίκτωρα, σήμερα θα είσαι η ομορφότερη του χωριού, η φαρδιά σου φούστα, χωρίς βρακί από κάτω, θα σηκώνεται γύρω σου όταν χορεύεις και με μια επιδέξια κίνηση θα πέφτει πάλι στο γυμνό σου σώμα. Ζεις ή υποφέρεις για κάτι που αξίζει, η για κάτι πολύ κοινό. Θέλω να μάθεις πως αυτή τη στιγμή με απασχολεί πολύ η τύχη σου...\nΕλπίζω ο μπάρμπα Φρηντ να έχει την ευγένεια να μεταφράσει το γράμμα μου και αν δεν το καταλάβεις όλο, άντλησε από αυτό πως, εκείνη την ημέρα σε αγαπούσα πολύ πολύ...


.: ΕΚΤΑΚΤΟ - ΜΑΡΙΝ ΛΕΠΕΝ ΠΡΟΣ ΜΕΡΚΕΛ - ''ΔΕΝ ΒΛΕΠΕΙΣ ΤΗΝ ΑΠΕΛΠΙΣΙΑ ΣΤΗΝ Ε.Ε.;;;ΑΝ ΣΥΝΕΧΙΣΕΙΣ ΕΤΣΙ ΕΡΧΕΤΑΙ ΕΚΡΗΞΗ''...\nΕΚΤΑΚΤΟ - ΜΑΡΙΝ ΛΕΠΕΝ ΠΡΟΣ ΜΕΡΚΕΛ - ''ΔΕΝ ΒΛΕΠΕΙΣ ΤΗΝ ΑΠΕΛΠΙΣΙΑ ΣΤΗΝ Ε.Ε.;;;ΑΝ ΣΥΝΕΧΙΣΕΙΣ ΕΤΣΙ ΕΡΧΕΤΑΙ ΕΚΡΗΞΗ''...\n«Αν δεν βλέπει την απελπισία στην οποία έχουν πέσει οι υπόλοιποι Ευρωπαίοι τότε η Γερμανία θα καταστεί μισητή» δηλώνει η Λεπέν. Η Μαρίν Λεπέν κατηγορεί, επίσης, τη Μέρκελ ότι ασκεί μια πολιτική που ωφελεί μόνο τη Γερμανία και βλάπτει τις υπόλοιπες χώρες και συμπληρώνει: «Αυτό θα μπορούσε να οδηγήσει σε έκρηξη στην ΕΕ». Παρόλα αυτά η Γαλλίδα πολιτικός δεν επικρίνει την Γερμανίδα καγκελάριο επειδή θέλει να διατηρήσει ένα ισχυρό ευρώ.\n«Κατηγορώ τους Γάλλους ηγέτες που δεν εκπροσωπούν τα συμφέροντά μας. Ένα ισχυρό ευρώ θα καταστρέψει τη Γαλλία» υποστηρίζει η Λεπέν. Στην ίδια συνέντευξη, τέλος, η επικεφαλής του Εθνικού Μετώπου υπερασπίζεται τη θετική στάση που κράτησε για τη Ρωσία στο πλαίσιο της ουκρανικής κρίσης. «Έχω έναν ιδιαίτερο θαυμασμό για τον Βλαντιμίρ Πούτιν γιατί δεν δέχεται να του επιβάλουν τις αποφάσεις του ή τάδε ή η δείνα χώρα. Υπερασπίζεται πρώτα τα συμφέροντα της Ρωσίας. Υπ” αυτή την έννοια, τρέφω για τον κ. Πούτιν τον ίδιο σεβασμό όπως για την κ. Μέρκελ».


Airhelp: Η εταιρεία που βρίσκεται δίπλα στους δυσαρεστημένους επιβάτες - iTravelling\nAirhelp: Η εταιρεία που βρίσκεται δίπλα στους δυσαρεστημένους επιβάτες\nΤο iTravelling.gr μίλησε με την Airhelp, την παγκόσμια εταιρεία που σε βοηθάει να αποζημιωθείς από μία καθυστερημένη ή ακυρωμένη πτήση!\nΌσο ταξιδεύεις στον κόσμο και γνωρίζεις νέους πολιτισμούς και εντυπωσιακά μέρη, είναι πολύ πιθανό να πέσεις «θύμα» ταλαιπωρίας από τις αεροπορικές εταιρείες, καθώς δεν είναι λίγες οι περιπτώσεις, κατά τις οποίες τα δικαιώματα των επιβατών κυριολεκτικά δεν υφίστανται. Από καθυστερήσεις στις πτήσεις, μέχρι ακυρώσεις δρομολογίων και απαγορεύσεις επιβίβασης, όλοι έχουμε να διηγηθούμε από μία ή και περισσότερες τραυματικές εμπειρίες! Εάν λοιπόν θέλεις να μάθεις τα δικαιώματά σου ως επιβάτης και κυρίως να διεκδικήσεις το δίκιο και την αποζημίωση σου, πλέον δεν είσαι μόνος. Η Airhelp είναι εδώ για να σε βοηθήσει με ένα κλικ!\nΗ Airhelp είναι εδώ για να σε βοηθήσει με ένα κλικ!\nΤο iTravelling.gr μίλησε με την Airhelp, την παγκόσμια καινοτόμα εταιρεία, που αναλαμβάνει τη διαδικασία για τις αξιώσεις σου από τις αεροπορικές εταιρείες.\nΠως γεννήθηκε η ιδέα της ίδρυσης της Airhelp;\nΜετά από πολλές καθυστερήσεις πτήσεων, κατά τη διάρκεια ταξιδιών ανά τον κόσμο, ο Henrik Zillmer και ο Nicolas Michaelson είχαν προσπαθήσει πολλές φορές να συμπληρώσουν την αίτηση για αξίωση αποζημίωσης, όμως την βρήκαν μια πολύ χρονοβόρα και δύσκολη διαδικασία. Αυτό που συνειδητοποίησαν ήταν πως οι περισσότερες αεροπορικές εταιρείες απέρριπταν τις αξιώσεις για αποζημίωση χωρίς κάποιον προφανή λόγο ή δεν απαντούσαν στα παράπονα τους. Γνωρίζοντας πως δεν μπορούσαν να είναι οι μόνοι άνθρωποι που δυσαρεστήθηκαν από την όλη διαδικασία, ίδρυσαν την Airhelp ώστε να δώσουν τη λύση στο συγκεκριμένο πρόβλημα.\nΗ Airhelp είναι η κορυφαία εταιρεία αεροπορικών αποζημιώσεων παγκοσμίως, η οποία βοηθά τους επιβάτες να κάνουν την αίτηση για αποζημίωση για μια καθυστερημένη ή ακυρωμένη πτήση ή ακόμα και όταν τους έχει απαγορευτεί η επιβίβασή τους. Κάθε χρόνο, σχεδόν 9 εκατομμύρια επιβάτες δικαιούνται να λάβουν αποζημίωση πτήσης, το 87% των ταξιδιωτών παγκοσμίως δεν γνωρίζουν τα δικαιώματά τους και μόνο το 66% θα συμπληρώσουν την αίτηση για την αποζημίωση, που νόμιμα δικαιούνται.\nΚάνοντας αίτηση για αποζημίωση μπορεί να φανεί σε κάποιον χρονοβόρα και περίπλοκη διαδικασία. Η Airhelp αναλαμβάνει αυτή τη διαδικασία εκ μέρους των επιβατών, παίρνοντας τους το άγχος της αξίωσης για αποζημίωση και κάνοντας την, όσο πιο ομαλή γίνεται για τον πελάτη της. Από το 2013, η Airhelp έχει βοηθήσει πάνω από 7 εκατομμύρια ανθρώπους να ολοκληρώσουν τη διαδικασία αξίωσης αεροπορικής αποζημίωσης.\nΠως μπορεί κανείς να αποζημιωθεί από μία ακυρωμένη πτήση;\nΗ Airhelp παίρνει το άγχος της αίτησης για αποζημίωση από ακυρωμένη πτήση, προσφέροντας πολλά εργαλεία ώστε να γίνει η διαδικασία όσο πιο εύκολη γίνεται χωρίς καμία ταλαιπωρία στους επιβάτες.\nΌταν ένας επιβάτης εισάγει τα στοιχεία μιας καθυστερημένης ή ακυρωμένης πτήσης στην Airhelp μέσω της ιστοσελίδας μας ή στο Boarding Pass Scanner στην εφαρμογή της Airhelp (διαθέσιμη σε iOS και Android), η AirHelp θα εκτιμήσει αυτόματα εάν η αίτηση για αξίωση είναι έγκυρη και θα ενημερώσει τον επιβάτη σχετικά με τα πόσα χρήματα μπορεί να διεκδικήσει νόμιμα.\nΕάν ο επιβάτης θέλει να διεκδικήσει μία αποζημίωση, τότε η Airhelp μπορεί να φροντίσει να ξεκινήσει τη διαδικασία εκ μέρους του επιβάτη, επικοινωνώντας με την αεροπορική εταιρεία και ακόμα στην περίπτωση, που απαιτούνται νομικές ενέργειες.\nΠοιο είναι το πιο συχνό πρόβλημα που αντιμετωπίζετε με τους δυσαρεστημένους ταξιδιώτες;\nΤο πιο συχνό πρόβλημα για τους πελάτες μας είναι πως έχουν ζήσει μια άσχημη εμπειρία κατά τη διάρκεια ενός αεροπορικού ταξιδιού, όπως υπερκράτηση, ακυρώσεις πτήσεων ή καθυστερήσεις. Η Airhelp μπορεί να προσφέρει τις συμβουλές της και τη βοήθειά της για να διορθωθεί αυτό.\nΗ AirHelp προσπαθεί να καταστήσει, όσο πιο εύκολη γίνεται, την αποζημίωση των επιβατών και όταν η πληρωμή γίνει από την αεροπορική εταιρεία, θα σταλεί πολύ γρήγορα στον πελάτη. Αλλά ο χρόνος για να λάβει κανείς μια απάντηση από την αεροπορική εταιρεία ποικίλλει ανάλογα με την ικανότητά τους να χειρίζονται αξιώσεις. Μερικές αεροπορικές εταιρείες απαντούν μέσα σε λίγες εβδομάδες, ενώ άλλες χρειάζονται μήνες. Σε μερικές περιπτώσεις, η υπόθεση μπορεί να πάει στα δικαστήρια, πράγμα που χρειάζεται χρόνο για να προετοιμαστεί κανείς και να λάβει την αποζημίωση.\nΟ κόσμος έχει δείξει την εμπιστοσύνη του στην εταιρεία σας;\nΣύμφωνα με τους πελάτες μας, κάνουμε μία φανταστική δουλειά! Η Airhelp έχει βαθμολογία 9,2 στην Trustpilot, η οποία είναι η μεγαλύτερη βαθμολογία σε σύγκριση με παγκόσμιους συναγωνιστές.\nΩς μια ολοκληρωμένη εταιρεία παροχής υπηρεσιών, η Airhelp προσφέρει μια σειρά από πλεονεκτήματα σχετικά με την αποζημίωση σας:\nΣτην πραγματικότητα, η Airhelp κάνει τη γραφειοκρατική δουλειά, κάνοντας τους πελάτες να μην ανησυχούν γι’ αυτό.\n2. Η Airhelp είναι μια παγκόσμια εταιρεία με γνώση για την κάθε χώρα, που συνεργάζεται, ώστε να μπορεί να υποστηρίξει πελάτες ανεξαρτήτως συνόρων.\n3. Η Airhelp διαθέτει πολλές πληροφορίες και δεδομένα, τα οποία δεν είναι ευρέως γνωστά, πράγμα βοηθητικό για την υποβολή αξιώσεων για αποζημίωση.\n4. Η εμπειρία χρόνων μας στο χειρισμό τέτοιων καταστάσεων μαζί με την υποστήριξη κορυφαίων δικηγόρων, που ειδικεύονται στην υπεράσπιση των δικαιωμάτων των επιβατών στον αέρα, μας δίνει περισσότερες πιθανότητες για ένα καλό αποτέλεσμα.\n5. Ένας μεγάλος αριθμός αξιώσεων επιβάλλει δικαστικές διαμάχες. Είμαστε προετοιμασμένοι να πάμε τις αεροπορικές εταιρείες στις δικαστικές αίθουσες μέχρι να βρουν οι επιβάτες το δίκιο τους. Πολύ λίγα άτομα έχουν την ευχέρεια να έχουν το δικό τους δικηγόρο, γι΄αυτό το λόγο είμαστε πολύ περήφανοι, που μπορούμε να το προσφέρουμε στο κοινό.\nΩς εταιρεία, η Airhelp έχει ως αποστολή να πολεμά για τα δικαιώματα των επιβατών και την αποζήμιωσή τους και να κάνει τις αεροπορικές εταιρείες να λογοδοτήσουν για τις χαμένες πτήσεις, που δεν είναι στο χέρι των επιβατών. Εμείς πάντα προσπαθούμε να βελτιώσουμε και να ενισχύσουμε τα δικαιώματα των επιβατών κερδίζοντας υποθέσεις στο δικαστήριο και δημιουργώντας δεσμευτικές δικαστικές αποφάσεις, που λειτουργούν ως εγγύηση στο μέλλον για άλλες δικαστικές υποθέσεις.\nΗ Airhelp είναι μια φιλόδοξη, νομική και τεχνολογική καινοτόμα εταιρεία, που ήδη έχει αναπτύξει τρία είδη AI ρομπότ, συμβουλεύοντας τις ομάδες μας με νομικές αναλύσεις σε ικανοποιητικό βαθμό. Όλα αυτά τα έργα και οι ιδέες συμπίπτουν σε ένα κοινό στόχο, να βελτιώσουμε την εμπειρία των πελατών μας και να εξορθολογήσουμε τη διαδικασία ώστε ο πελάτης να μπορεί να είναι ήσυχος και εμείς (και τα ρομπότ μας) να κάνουμε τη δύσκολη δουλειά.\nΠοια η γνώμη σας για τις αεροπορικές εταιρείες που καταπατούν τα δικαιώματα των επιβατών;\nΟι αεροπορικές εταιρείες εκμεταλλεύονται το γεγονός πως λίγοι άνθρωποι γνωρίζουν τα δικαιώματά τους στον αέρα. Σύμφωνα με την έρευνα του Yogov εκ μέρους της Airhelp, μόνο 13% των επιβατών στον κόσμο γνωρίζουν τα δικαιώματα τους, μέχρι τη στιγμή που θα βρεθούν αντιμέτωποι με κάποιο πρόβλημα στην πτήση τους. Οι περίπλοκοι νόμοι και η άγνοια των ανθρώπων δίνουν στις αεροπορικές εταιρείες την ευκαιρία να αποφύγουν τις συνέπειες των πράξεών τους.\nΑυτό είναι απαράδεκτο και η δική μας αποστολή είναι να κάνουμε καλύτερη τη ταξιδιωτική εμπειρία στον αέρα για τους επιβάτες ενημερώνοντάς τους για τα δικαιώματα που έχουν κατά το αεροπορικό τους ταξίδι, καθώς και για τις υποχρεώσεις των αεροπορικών εταιρειών.\nAirhelp iTravelling Αποζημίωση Δικαιώματα επιβατών Καθυστερημένη πτήση ΠΤΗΣΗ


Μπούτια κοτόπουλο με σάλτσα από κόκκινες πιπεριές, μανιτάρια και σπανάκι - BORO από την ΑΝΝΑ ΔΡΟΥΖΑ - boro.gr\nΑρχική/Διατροφή/Μπούτια κοτόπουλο με σάλτσα από κόκκινες πιπεριές, μανιτάρια και σπανάκι\nMay 14, 2021\tΔιατροφή, Συνταγές\n3 μεγάλες πιπεριές\n½ έως 1 κουταλάκι του γλυκού πιπέρι καγιέν\n1 μεσαίο μπολ με φύλλα σπανακιού\nΒήμα 1 Σε ένα ταψί τοποθετήστε αλουμινόχαρτο και προσθέστε τρεις πιπεριές όρθιες, σε προθερμασμένο φούρνο για 30 λεπτά στους 180 ° C και ψήστε για 40-45 λεπτά. Όταν είναι έτοιμες τοποθετήστε τις σε ένα μπολ με καπάκι για 30 λεπτά.\nΒήμα 2 Κόψτε τα μανιτάρια και σοτάρετε τα σε ένα τηγάνι με λίγο ελαιόλαδο.\nΒήμα 3 Κόψτε κάθε λίπος από τα μπούτια του κοτόπουλου και στη συνέχεια πασπαλίστε με καπνιστή πάπρικα και πιπέρι καγιέν. Τοποθετήστε το ίδιο τηγάνι σε υψηλή φωτιά με ελαιόλαδο και σοτάρετε το κοτόπουλο μέχρι να ροδίσει σε κάθε πλευρά. Αφήνουμε στην άκρη μόλις μαγειρευτεί.\nΒήμα 4 Ξεφλουδίστε και ψιλοκόψτε το κόκκινο κρεμμύδι. Τοποθετήστε το στο ίδιο τηγάνι σε χαμηλή φωτιά, προσθέστε το σκόρδο και μαγειρέψτε απαλά μέχρι να γίνει λίγο καφέ. Προσθέστε επιπλέον λάδι εάν απαιτείται. Σβήστε με λευκό κρασί και μετά προσθέστε το ζωμό κοτόπουλου.\nΒήμα 5 Για τις πιπεριές, αφαιρέστε τις από το μπολ και ξεφλουδίστε τα δέρματα. Πρέπει να αφαιρούνται εύκολα. Βγάλτε τον πυρήνα και ξύστε τους σπόρους. Τοποθετήστε τις μισές πιπεριές σε ένα μπλέντερ μαζί με το μείγμα από το τηγάνι με το κρεμμύδι σκόρδο κλπ. Χτυπήστε μέχρι να πάρει μια βελούδινη υφή.\nΒήμα 6 Ρίχνουμε τη σάλτσα που μόλις φτιάξαμε σε ένα τηγάνι σε μέτρια φωτιά. Προσθέστε την κρέμα γάλακτος, το κοτόπουλο και τα μανιτάρια. Κόβουμε σε φέτες τις υπόλοιπες ψητές πιπεριές και προσθέτουμε στη σάλτσα. Ανακατέψτε καλά, γευτείτε και ρυθμίστε για καρυκεύματα με αλάτι και πιπέρι καγιέν. Αφήστε να σιγοβράσει πολύ απαλά για 3-4 λεπτά.\nΒήμα 7 Κόψτε το σπανάκι σε μεσαίο χοντρό μέγεθος και προσθέστε στο μείγμα της σάλτσας. Ανακατέψτε καλά και σερβίρετε.\nδιατροφή , κοτόπουλο , μανιταρία , μπούτι κοτόπουλο , πιπεριές , σπανάκι , συνταγή


Δείξτε μας την συλλογή σας! [(εδώ κάτι πρέπει να βάλω, αλλά τι; )] - Page 38 - ΓΕΝΙΚΗ ΣΥΖΗΤΗΣΗ - GreekComics\nΑν και πάει καιρός από τότε που έδειξα τη συλλογή μου, δεν έχει εμπλουτιστεί σημαντικά. Άλλαξα, όμως, μέρος και κινητό, οπότε αυτή τη φορά θα φαίνεται πολύ πιο ξεκάθαρα τι έχω.\nΠρώτα είναι οποιαδήποτε σειρά έχω με δύο και πάνω συνεχόμενα "μέρη" (τεύχη/τόμοι). Τα τεύχη που δεν φαίνονται είναι Φάντομ Ντακ, Justice League Πορεία Εκδίκισης και Fight Club 2.\nΑπό την άλλη πλευρά έχω οτιδήποτε άλλο, δηλαδή one shots, graphic novels με ένα μέρος και τόμους/τεύχη και μέρη σειρών.\nΣτα κάτω ράφια είναι οι εξής (φυσικά ημιτελής) σειρές: Η Οικονομία του Θείου Σκρουτζ, Sπεσιαλ, Κόμιξ, Χαρούμενες Ιστορίες, Μίκυ (μεγάλο), Μίκυ Μάους, Μίννι, Ντόναλντ, Αστερίξ, Αλμανάκο και Κλασικά. Αναλυτικά, πάντως, τα έχω περασμένα στη συλλογή μου εδώ, στο site.\nΜετά από δύο χρόνια, είπα ν' ανεβάσω τη συλλογή μου, που έχει πάρει πολλά κιλά. Όταν στην Γ' Λυκείου αγόραζα τα πρώτα μου Κόρτο Μαλτέζε, ούτε που φανταζόμουν ότι θα έφτανα σε κάτι τέτοιο.\nΈνα γενικό πλάνο των ραφιών που φιλοξενούν κόμικς.\nΗ γωνιά του Pratt, που συνεχίζει στα κόμικς της Μαμούθ.\nΟ κύριος όγκος των τόμων της Humanoids και το Δαχτυλίδι των Νιμπελούνγκεν.\nΤα υπόλοιπα του ραφιού, διάφορα ελληνικά και αυτά που αποκαλώ «ψηλά κόμικς».\nΡίγη, οι υπερηρωικές εκδόσεις, τα του Alan Moore και τα τευχάκια.\nΤα εννιάρια και τα φανζίν.\nΤο πάνω-πάνω ράφι με ανάκατες εκδόσεις...\n... και η συνέχειά του, όπου βλέπουμε την «πληγή» των πλάγιων τευχών.\nΑυτά από μένα. Περιμένουμε και κάνα ανανεωμένο ποστ από τους μεγαλοκαρχαρίες του φόρουμ.\nΟργάνωσα τελευταία λίγο την βιβλιοθήκη μου και είπα να σας δείξω\nΔεν είναι όλα όσα έχω (ακόμη συγυρίζομαι) αλλά είναι τα περισσότερα.\nΠρώτη σειρά Αγγλικών\nΔεύτερη σειρά Αγγλικών\nΤρίτη σειρά Αγγλικών\nΠρώτη (και τελευταία ) σειρά Ελληνικών\nΤις θήκες του Gottfredson προσωπικά τις έχω ανάποδα, με την ράχη προς τα μέσα, ώστε να παίρνω εύκολα τα βιβλία ανά πάσα στιγμή. Από την άλλη έτσι είναι πιο όμορφα.\nΈτσι τα είχα πριν την φωτογραφία\nεπιτελους κι ένας ντισνεικός με πολυσυλλεκτικη βιβλιοθήκη (και πολλή Buffy! )!\nωραιος κι ο προηγουμενος Γιωργος, με πολύ μεγαλύτερη ποικιλία απ όσο περίμενα!\nωραιος κι ο Dadira!\nτελικα δεν ειχα σχολιασει (όπως νομιζα) στις προηγουμενες συλλογες\nEdited September 16, 2016 by Kabuki\nωωωωωωωωωωωωωωωωωωωω Τρουπ να μισά να μου λέγανε ε\n@saravakos ωραίος φίλε\nΔεν ξέρω τι περίμενες Λένα. Κάποιον δερματόδετο τόμο με τα άπαντα του Jodo ίσως, αλλά είμαι νορμάλ άνθρωπος. Διαβάζω κάθε είδος κόμικς.\n@saravakos: ωραία, τακτοποιημένη συλλογή.\nΌταν μπλέκεις με αυτό το forum με όλες αυτές τις παρουσιάσεις αναγκαστικά ανοίγεσαι και ανοίγεται και το πορτοφόλι Η Buffy είναι δικό σου μικρόβιο και ευθύνη\nΚανεις μας geo,κανεις μας!! Δυνατη συλλογη,εμφανης η αυξηση!\nΠου ειναι τα υπολοιπα BONE;;\nωχ,μου θυμισες οτι πρεπει να αποφασισω αν θα παρω το 3ο WDC ή να πουλησω τα 2 πρωτα\nΩραια συλλογη,αντε να τη δουμε και ολοκληρωμενη, μη μας αφηνεις με την ορεξη!\nΕίναι στην Αθήνα μαζί με αρκετά άλλα κόμικς! Πονεμένη ιστορία!\nΕλπίζω ότι θα παραλειφθούν τον Οκτώβριο!\nΣήμερα που έχω καλή διάθεση και έχω βγάλει και τις ανάλογες φωτογραφίες είναι καλό να δείξω κι εγώ την συλλογή μου ,ή πιο σωστά ένα μέρος της και συγκεκριμένα την βιβλιοθήκη που έχω στο σαλόνι μου!Ιδού λοιπόν από την μία πλευρά\nκαι μερικές φωτογραφίες πιο αναλυτικές\nΓια τυχόν απορίες εδώ είμαστε ,καιρός να φεύγω τώρα να ανεβάσει και κάποιος άλλος την συλλογή του!\nΣυγχαρητήρια για την υπέροχη και με πολύ μεράκι συλλογή!!!\nΜπορείς να μου πεις το κόμικ "το νησί των θησαυρων" ποια έκδοση είναι, με ένα λινκ από εδώ ή απ έξω;\nΣούπερ συλλογή! Πολλά μπράβο και ακόμα περισσότερες ευχές για εμπλουτισμό της.\nΕυχαριστώ πολύ Sandman!Αν θυμάσαι είχαμε γνωριστεί περιμένοντας υπογραφή από τον Ted Benoit στο Comicdom!\nΠολύ δυνατή συλλογή και ωραία τακτοποιημένη. Συγχαρητήρια :div: :div:\nΠαρεμπιπτόντως έχω κι εγώ τόσο μεγάλη βιβλιοθήκη... Χωρίς κόμικς\nΥ.Γ. Το ΟΚΚΟ, ποιό είναι??\nEdited October 21, 2016 by ikarukani\nΈτσι έλεγα κι εγώ όταν έφτιαξα την νέα μου βιβλιοθήκη,το 2012...!\nΤώρα ξέμεινα πάλι από χώρο...!\nΔεν μπορείς να φανταστείς πόσο γρήγορα θα γεμίσει και η δική σου,εάν συνεχίσεις το "άθλημα"...!\nΕίναι ήδη γεμάτη. Αν βάλεις επαγγελματικά βιβλία, λοιπά χόμπυ και συλλογές σε λίγο αντί για κομοδίνα θα έχω ντάνες με βιβλία. Γι' αυτό κλαίει το ανθρωπάκι.\nΕίναι αυτό το Okko δηλαδή δεν είναι κάποιο άλμπουμ της σειράς αλλά art book!\nΜην στεναχωριέσαι οι βιβλιοθήκες γεμίζουν όσο περνούν τα χρόνια!Η δικιά μου κάποτε είχε μόνο τα ελληνικά Camelot 3000!\nεξαιρετικη συλλογη! :respect:\nΧάρμα οφθαλμών η συλλογή σου guskoin !!!!\nXαίρομαι να βλέπω τόσο όμορφα τακτοποιημένες συλλογές και με τόση ποικιλία !!! :rainbow:\nΣου εύχομαι να γεμίσεις και μια δεύτερη τέτοια βιβλιοθήκη !\nΌντως πολύ δυνατή συλλογή και ζαχάρωσα πολύ το war of the trenches στο slipcase. Το ψάχνω παντού και έχει εξαντληθεί.\nΚαι μια απορία... Τα καημένα τα Humanoids τι σου έφταιξαν και τα έβαλες ανάποδα\nΜιας και με κουλαντρίσατε να και δύο δικά μου...Τα πιο τακτοποιημένα\nΚαι εδώ Βαμπιρελλοκατάσταση προς τακτοποίησιν\nΦίλε Sandman είναι ανάποδα γιατί τα έβαλα έτσι με την λογική ότι το λογότυπο θα είναι στο πάνω μέρος!\nΌπως φαίνεται στη φωτογραφία τα πιο παλιά (πριν τον Απρίλιο του 2016) είχαν μεγάλο λογότυπο και ένα μεγάλο κεραυνό στη μέση!Τα πιο πρόσφατα έχουν μικρότερο λογότυπο και κεραυνό στην άκρη!Δεν γίνετε να στοιχηθούν όλα μαζί!Αυτό βέβαια έχει γίνει και με άλλες σειρές κόμικς και είναι απορίας άξιο πως δεν του δίνουν σημασία!\nΔείτε και μερικά καλά παραδείγματα\nή αν προτιμάτε αυτή την συλλογή\nΤρίχας και Γλόμπος\n@guskoin Αυτόν τον πύραυλο στην 4η εικόνα τον έχω δει κάπου πρόσφατα (99% εδώ μέσα), αλλά δεν μπόρεσα να θυμηθώ από που είναι.\nΑν κάποιος πήγε στο Βέλγιο και σας έφερε μπισκότα μπορεί!Είναι δηλαδή μεταλλικό κουτί από μπισκότα!\nΧαχα, σοβαρά τώρα; Και εγώ με ποιον πύραυλο τον μπερδεύω; Πρέπει να μάθω, θα ψάξω τα ιντερνετικά μου ίχνη!\nEdit: Χα! Δεν είμαι τρελός! Να' ναι καλά το reverse search.\nΤώρα μένει να βρω το τόπικ.\nEdited October 21, 2016 by DaDiRa


Νέα πολιτική κίνηση από δυσαρεστημένους της ΔΗΜΑΡ - Flashnews.gr\nΝέα πολιτική κίνηση από δυσαρεστημένους της ΔΗΜΑΡ\nΣε μία κλειστή προς τα ΜΜΕ σύσκεψη που πραγματοποιήθηκε χθες με τη συμμετοχή περί των 120-150 ανθρώπων, στο ξενοδοχείο Stanley, στην πλατεία Καραϊσκάκη στην Αθήνα, αναδείχθηκε μάλιστα και το συντονιστικό όργανο της κίνησης, με την συμμετοχή μεταξύ άλλων των κυρίων Ανδρέα Νεφελούδη, Στέφανου Κασσαπίδη, Στέφανου Μπαγεώργου, Θανάση Ζαχαρόπουλου, Στέλλας Νιώτη, Οδυσσέα Βουδούρη, Πάρι Μουτσινά, Μίμη Κασσαπίδη, Θόδωρου Σπαθή κ.α., οι περισσότεροι εκ των οποίων πρώην μέλη της Κεντρικής Επιτροπής της ΔΗΜΑΡ.\nΕπιφανή στελέχη του νέου φορέα πάντως, διαβεβαιώνουν ότι δεν συζητούν την δημιουργία κόμματος, αλλά μίας κίνησης, το πολιτικό κείμενο της οποίας θα δοθεί στη δημοσιότητα εντός δεκαπενθημέρου. Σε εύλογο χρόνο θα επαναληφθεί η σύσκεψη αυτή, προκειμένου να απαντηθούν κρίσιμα ερωτήματα για την πορεία του εγχειρήματος.\nΕντωμεταξύ, μία μέρα νωρίτερα, το Σάββατο, την αποχώρησή τους από τη ΔΗΜΑΡ έκαναν γνωστή με ανοιχτή επιστολή τους στον πρόεδρο του κόμματος Φώτη Κουβέλη, οι ανεξάρτητοι πλέον βουλευτές Οδυσσέας Βουδούρης και Πάρις Μουτσινάς. «Είναι γεγονός ότι η μετάλλαξη της ΔΗΜΑΡ σε κεντρώο κόμμα, καθώς και η αθέτηση κάθε προγραμματικής δέσμευσης, αναιρεί και το νόημα της δικής μας συμμετοχής», σημείωναν συγκεκριμένα, αφήνοντας αιχμές για ʽλοξοδρόμησηʼ του κόμματος από τα αρχικά ιδεώδη του.\nΟλόκληρο το κείμενο της επιστολής, έχει ως εξής :\nΠάρις Μουτσινάς, Οδυσσέας Βουδούρης»\nΔευτέρα, 1 Απριλίου 2013, 10:51


Φλαμπουράρης: Στο μετεκλογικό τοπίο θα τεθούν όλα σε νέα βάση | Newsbomb\n17 Φεβρουαρίου 2018 13:14\nΟ υπουργός Επικρατείας για το χρόνο των εκλογών και τις συνεργασίες.\nΣτη φημολογία περί πρόωρων εκλογών με αφορμή την υπόθεση Novartis απαντά ο υπουργός Επικρατείας, Αλέκος Φλαμπουράρης, σε συνέντευξή του στην εφημερίδα «Νέα Σελίδα».\n«Εάν αποδεχόμουν ότι η Novartis δύναται να τις επισπεύσει, θα ήταν σαν να αποδεχόμουν την κακοήθεια ότι αυτή η υπόθεση στήθηκε από την κυβέρνηση για λόγους πολιτικής εκμετάλλευσης» αναφέρει χαρακτηριστικά, προσθέτοντας ότι η ελληνική Δικαιοσύνη θα πρέπει να αφεθεί ελεύθερη στη συνέχιση και ολοκλήρωση του έργου της, χωρίς εμπόδια, απόπειρες τρομοκράτησης και εκβιασμούς όπως επιχειρούν κάποιοι.\nΟ υπουργός Επικρατείας τονίζει ότι πρέπει να περιφρουρηθεί η σταθερότητα της χώρας, «γιατί πρέπει να τελειώνουμε με τα μνημόνια» και ξεκαθαρίζει ότι «οι εκλογές θα γίνουν το 2019».\nΕρωτηθείς εάν η συνεργασία με τους Ανεξάρτητους Έλληνες έχει ημερομηνία λήξης την κήρυξη των επόμενων εκλογών, ο κ. Φλαμπουράρης απαντά ότι «στο μετεκλογικό τοπίο θα τεθούν όλα σε νέα βάση, που θα την καθορίσουν σε μεγάλο βαθμό τα εκλογικά αποτελέσματα και το τοπίο που θα προκύψει, που όμως δεν μπορεί να είναι από μηδενική βάση, διότι υπάρχει η τετράχρονη διακυβέρνηση και η μνήμη».\nΌσο για μια ενδεχόμενη συνεργασία με την Κεντροαριστερά, ο υπουργός Επικρατείας δηλώνει ότι κάθε σύγκλιση είναι καλοδεχούμενη, χωρίς κατ’ ανάγκη να οδηγεί σε συνεργασίες. «Δυστυχώς δεν βλέπω αλλαγή πολιτικής συμπεριφοράς απέναντι στην κυβέρνηση της Αριστεράς. Παρόλα αυτά κάθε συνεννόηση, κάθε σύγκλιση είναι καλοδεχούμενη, χωρίς κατ’ ανάγκη να οδηγεί σε συνεργασίες. Όπως πολλές φορές έχω πει εμείς είμαστε εδώ, εάν υπάρξουν σοβαρές προθέσεις και περιθώρια» επισημαίνει.


Μέσα Μαζικής Μεταφοράς Αθηνών: ΠΡΟΑΣΤΙΑΚΟΣ: Παράτησαν φορτηγό πάνω στις γραμμές στη Νέα Πέραμο!\nστις 3:18 μ.μ. Αναρτήθηκε από Μέσα Μαζικής Μεταφοράς Αθηνών 0 σχόλια\nΗ κατάσταση στον προαστιακό σιδηρόδρομο αρχίζει να λαμβάνει κωμικοτραγικές καταστάσεις! Ένα φορτηγό παρατημένο πάνω στις ράγες του προαστιακού βρήκε ο μηχανοδηγός!\nΑλλά ας αφήσουμε το newsit.gr να μας εξιστορήσει το γεγονός...\nΦαίνεται ότι για κάποιο λόγο οι δράστες “έμειναν” πάνω στις ράγες και αποφάσισαν να το παρατήσουν και να φύγουν.\nΧρειάστηκαν πάντως σχεδόν τρεις ώρες μέχρι να φτάσει γερανός και να πάρει το φορτηγό απ' τις ράγες και να συνεχιστούν τα δρομολόγια.\nΠολλοί υποψιάζονται δολιοφθορά από τους ανταγωνιστές του ΟΣΕ, άλλοι απλά αποδίδουν το γεγονός σε εγκληματία που προσπάθησε να ξεφύγει από τον τόπο του εγκλήματος. Η δική μας υποψία είναι η παρακάτω:\nΑφού οι γνωστοί άγνωστοι κακόμοιροι αθώοι δολιοφθορείς που προσπαθούν να βγάλουν το ψωμάκι τους από κλοπή περιουσιακών στοιχείων του ΟΣΕ και συγκεκριμένα των καλωδίων ηλεκτροκίνησης έκλεψαν ολόκληρη την εγκατεστημένη αλλά ανενεργή ηλεκτροκίνηση από τις Αχαρνές μέχρι τη Θήβα (μήκους περίπου 100 χλμ!) η οποία στοίχισε εκατομμύρια ευρώ τόσο στους Έλληνες όσο και στους Ευρωπαίους φορολογούμενους για να είναι δυνατή η απεξάρτηση των ελληνικών σιδηροδρομικών μεταφορών από το ντίζελ και παροχή ανώτερης ποιότητας υπηρεσιών, οι κλέφτες βλέποντας ότι δεν άφησαν και τίποτα όρθιο, εδώ και μέρες άρχισαν να επιτίθενται στα μοναδικά κομμάτια με καλώδια ηλεκτροκίνησης που έχουν απομείνει και συγκεκριμένα αυτά που βρίσκονται υπό τάση.\nΠιο συγκεκριμένα, τα μοναδικά κομμάτια που είναι σε λειτουργία είναι τα ΟΙΝΟΗ-ΧΑΛΚΙΔΑ, ΑΕΡΟΔΡΟΜΙΟ-ΚΙΑΤΟ και ΔΟΜΟΚΟΣ-ΘΕΣΣΑΛΟΝΙΚΗ αλλά και οι σιδηροδρομικοί έξοδοι από Θεσσαλονίκη.\nΉδη σύμφωνα με πληροφορίες έχει γίνει μεγάλη κλοπή στο τμήμα ΟΙΝΟΗ-ΧΑΛΚΙΔΑ ενώ μόλις προχτές είχαμε δολιοφθορές στο τμήμα ΔΟΜΟΚΟΣ-ΘΕΣΣΑΛΟΝΙΚΗ.\nΈτσι σήμερα ήταν η μέρα του ΑΕΡΟΔΡΟΜΙΟ-ΚΙΑΤΟ. Στην περιοχή της Νέας Περάμου, οι κακόμοιροι κλέφτες ανέβασαν ολόκληρο το φορτηγό επάνω στην σιδηροδρομική γραμμή ώστε να αποθέσουν σε αυτή κατευθείαν τα καλώδια και να μην κουραστούν τα παιδιά να τα κουβαλούν! Όμως, προφανώς το φορτηγό σφήνωσε στις γραμμές και πανικόβλητοι οι αθώοι δολιοφθορείς το έβαλαν στα πόδια. Οι επιβάτες του προαστιακού ήταν ιδιαίτερα τυχεροί που ο οδηγός αντιλήφθηκε εγκαίρως το εμπόδιο και ακινητοποίησε τον συρμό. Ειδικά τώρα που η ΤΡΑΙΝΟΣΕ έχει πιέσει τους οδηγούς να χρησιμοποιούν υψηλές ταχύτητες (160 χλμ) είναι ακόμη πιο επικίνδυνο. Να υπενθυμίσουμε ότι το σωματείο των οδηγών έχει αρνηθεί να αναπτύσσει τέτοιες ταχύτητες καθώς στο τμήμα ΑΝΩ ΛΙΟΣΙΑ-ΚΙΑΤΟ δεν λειτουργεί η τηλεδιοίκηση (ούτε οι τηλεποικοινωνίες, ούτε η τηλεματική επειδή ειναι... SIEMENS!).


Mindspace και το 2ο Meetup θέμα το team building\nMindspace: το 2ο meetup στη Θεσσαλονίκη με κεντρικό θέμα το team building\nΈχεις μια ιδέα. Πιθανόν να έχεις σκεφτεί και πως θα την δρομολογήσεις. Λείπει όμως ένα καίριο συστατικό για την επιτυχία αυτής της ιδέας. Τα σωστά άτομα για την ολοκλήρωση της. Το Μindspace είναι εδώ για σένα ώστε να γίνει η ιδέα σου πραγματικότητα.\nαπό Ξένια Αρουτίδου | στις 7 Φεβρουαρίου 2020\nOrigen » Blog » Mindspace: το 2ο meetup στη Θεσσαλονίκη με κεντρικό θέμα το team building\nTo Mindspace, μετά το επιτυχημένο πρώτο Meetup και το New Year’s Networking Party, επιστρέφει με ένα δεύτερο Meetup με τίτλο: Startuppers Assemble | Building a strong team! Σκοπός της εκδήλωσης είναι να σου δώσει το κίνητρο και τα εφόδια για το πως θα χτίσεις την ομάδα σου.\nΠοιοι θα είναι οι ομιλητές του Meetup του Mindspace;\nΣε αυτό το meetup του Mindspace, θα έχεις την ευκαιρία να γνωρίσεις και να ακούσεις τον Founder της Human Value Θοδωρή Παναγιωτόπουλο. Ένα πρόσωπο με εκτεταμένη εμπειρία ως εκπαιδευτής σε θέματα γύρω από τη διαχείριση Ανθρωπίνου Δυναμικού, τη Διαχείριση Συγκρούσεων και την Επικοινωνία. Η εμπειρία του προέρχεται από μεγάλες Ελληνικές και διεθνείς επιχειρήσεις.\nΕπίσης, καλεσμένοι και ομιλητές θα είναι η Κική Κουτμερίδου (Behavioral Science Strategist) και η Κατερίνα Νικολαΐδου (Innovation Consultant-Behavioural Policy Expert). Οι συγκεκριμένες καλεσμένες αποτελούν εκπροσώπους της Startup Nudge Unit Greece (NUG). H NUG συνιστά μια ομάδα ανθρώπων με διαφορετικό επιστημονικό υπόβαθρο. Ως στόχο έχει να χρησιμοποιήσει τη Συμπεριφορική Επιστήμη για να επιλύσει κοινωνικά, περιβαλλοντικά, οικονομικά και άλλου είδους προβλήματα.\nΠοιo θα είναι το αντικείμενο των ομιλιών;\nΗ ομιλία του κ.Παναγιωτόπουλου θα εστιάσει σε διάφορες θεματικές. Θα μιλήσει για τη σημασία της στελέχωσης μιας συγκροτημένες ομάδας στην ανάπτυξη της επιχειρηματικής ιδέας, πως ενδεχόμενα λάθη σε αυτό το στάδιο μπορούν να οδηγήσουν σε παρέκκλιση από τον πρωταρχικό στόχο μιας startup. Θα επισημάνει επίσης πώς επιλέγουμε άτομα για στελέχωση ομάδας (διαφορετικά background κλπ). Μέσω διαδραστικού τρόπου,έπειτα, θα μας μυήσει στην διαδικασία επιλογής ατόμων με ερωτήσεις στο κοινό.\nΟι κυρίες Κουτμερίδου και Νικολαΐδης θα μιλήσουν για τη δική τους εμπειρία ως NUG, για το πως συστάθηκε η Startup και ήρθανε κοντά ως ομάδα. Στην συνέχεια θα μάθουμε με ποιόν τρόπο καινοτομεί στη χώρα μας η Startup NUG μέσω των Συμπεριφορικών Οικονομικών (Behavioral Economics). Τέλος θα μοιραστούν μαζί μας πληροφορίες για το πως καταφέρνουν και συνεργάζονται αρμονικά σαν δυνατή ομάδα ενώ βρίσκονται σε διαφορετικές τοποθεσίες!\nΣημαντικές πληροφορίες για το event του Mindspace\nTo event θα πραγματοποιηθεί την Τρίτη 18 Φεβρουαρίου στις 18:30 στο Κέντρο Διάδοσης Ερευνητικών Αποτελεσμάτων (ΚΕ.Δ.Ε.Α) του Α.Π.Θ στο αμφιθέατρο 3.\nFacebook Event Link:https://www.facebook.com/events/731210497403623/\nΞεδιπλώνεται μπροστά σου μια ευκαιρία να δώσεις σάρκα και οστά σε όσα έχεις ονειρευτεί και να έρθεις σε επαφή με άτομα που θα συμβάλλουν στην εξέλιξη των ιδεών σου. Θα την αφήσεις να ξεγλιστρήσει;


Πολύτιμες εμπειρίες για τον ΝΟΠ - Αναμενόμενη ήττα από τον Ολυμπιακό | SPORTIN\nΤετάρτη, Νοέμβριος 6, 2019 - 4:50μμ\nΤην πρόκρισή του στη Β’ Φάση του Κυπέλλου Ελλάδας της Υδατοσφαίρισης των Ανδρών εξασφάλισε ο Ολυμπιακός, αφού επιβλήθηκε με 19-2 του ΝΟ Πατρών ως τυπικά φιλοξενούμενος στο «Πέτρος Καπαγέρωφ» του Πειραιά.\nΗ ομάδα του Θοδωρή Βλάχου πλέον στρέφει όλη την προσοχή της στον αγώνα της Παρασκευής (8/11) με τη Σόλνοκ στην Ουγγαρία σε ένα παιχνίδι που μπορεί να αποβεί καθοριστικό για την εξέλιξη του Α’ ομίλου στο Champions League της Υδατοσφαίρισης των Ανδρών.\nΗ διαφορά δυναμικότητας όριζε εξαρχής τον Ολυμπιακό ως το απόλυτο φαβορί για τη νίκη και την πρόκριση με τους «ερυθρόλευκους» να αγωνίζονται με έναν ξένο (Ζιβογίνοβιτς), χωρίς του Μυλωνάκη και Μουρίκη και να δίνουν χρόνο συμμετοχής σε πολλούς νεαρούς αθλητές.\nΑπό τη μεριά της η ομάδα της Πάτρας πάλεψε αγωνιζόμενη απέναντι στον μεγάλο της αντίπαλο με τον Παναγιώτη Βασιλόπουλο να χρησιμοποιεί επίσης όλους του παίκτες που είχε διαθέσιμους.\nNOΠ: Υδατοσφαίριση ανδρών Α φάση Κυπέλλου Ελλάδος 2019-20 ΝΟΠ –ΟΣΦΠ 02-19 Τετάρτη, 06/11/2019 Μεγάλη διαφορά δυναμικότητας και φυσιολογική ήττα με σκορ 19-02, για την νεανική ομάδα του ΝΟΠ. Ήταν το πρώτο επίσημο παιχνίδι του ΝΟΠ στην έναρξη της φετινής αθλητικής χρονιάς και ευκαιρία για τον προπονητή Παναγιώτη Βασιλόπουλο για δοκιμή της ομάδας με το νέο σχήμα της, μέσα από την προσθήκη μικρότερων αθλητών από τις υποδομές, καθώς και των ξένων που ήρθαν με μεταγραφή. Επιπλέον αυτό που μένει και αναδεικνύει την παράδοση και τιμά τον θεσμό του Κυπέλλου Ελλάδος στην υδατοσφαίριση, είναι το γεγονός ότι ο Ναυτικός Όμιλος Πατρών έδωσε το παρόν για την χαρά και τις αξίες του αθλητισμού και την σπουδαιότητα της συμμετοχής. Η ιστορία του Ομίλου, ως κυπελλούχος το 1995 και επτά φορές φιναλίστ, κατατάσσει τον ΝΟΠ, ως μια από τις έξι ελληνικές ομάδες με πολλαπλά μετάλλια από την διοργάνωση. Για τον ΝΟΠ του ερασιτεχνικού αθλητισμού και την Πάτρα της μεγάλης παράδοσης στον υγρό στίβο!\nPosted by Ναυτικος Ομιλος Πατρων - ΝΟΠ on Wednesday, November 6, 2019\nΝΟ Πατρών – Ολυμπιακός 2-19 (0-4, 0-4, 1-6, 1-5)


Αρχική σελίδαΕΛΛΑΔΑΝεότερα στοιχεία για την ανείπωτη οικογενειακή τραγωδία στην Ηλεία\nTownsendia Ιουλίου 07, 2020\nΜια οικογενειακή τραγωδία που δεν την χωράει ανθρώπινος νους, εξελίχθηκε το βράδυ της Δευτέρας στην ΤΚ. Μηλέα του Δήμου Ζαχάρως. Ο 86χρόνος Η.Τ. πυροβόλησε με κυνηγετική καραμπίνα τον 45χρόνο γιο Κ.Τ και στην συνέχεια γυρίζοντας το όπλο πάνω του αυτοκτόνησε. Ο πατέρας σκότωσε τον γιο. Τον μικρότερο από τα παιδιά του.\nΟ συνταξιούχος εκπαιδευτικός, έμενε μόνος του στο πατρικό του σπίτι στην Μηλέα. Με την σύζυγο του, η οποία έφυγε από την ζωή πριν χρόνια, είχαν αποκτήσει εννέα παιδιά, όλα γνωστά τόσο στην κοινωνία της περιοχής της Ζαχάρως όσο και του Πύργου.\nΟ μικρότερος γιος του, ο βενιαμίν της οικογένειας είχε κατέβει το τελευταίο διάστημα στην περιοχή της Ζαχάρως και έμενε είτε με τον πατέρα στο χωριό είτε στον Πύργο.\nΤα αδέρφια του, ενώ τον περίμεναν ενημερώθηκαν για το κακό που είχε συμβεί... για την τραγωδία που χτύπησε την οικογένεια τους.


Σάντος: «Η Χρυσή μπάλα στον Ρονάλντο» • Η Άποψη\nΣάντος: «Η Χρυσή μπάλα στον Ρονάλντο»\nΑπό N. ΣΚ\t 19:18 - 16/11/2018\nΟ Φερνάντο Σάντος μπορεί να μην υπολογίζει τον Κριστιάνο Ρονάλντο για το ματς κόντρα στην Ιταλία το βράδυ του Σαββάτου στο “Μεάτσα”, καθώς προτίμησε τις διακοπές στο Λονδίνο, όμως ο ομοσπονδιακός τεχνικός της Πορτογαλίας στάζει μέλι για τον σούπερ σταρ της Γιουβέντους.\nΤην ίδια ώρα που δεν άνοιξε τα χαρτιά του αναφορικά με το πότε θα γυρίσει στην εθνική Πορτογαλίας ο 33χρονος ποδοσφαιριστής, ο Σάντος φρόντισε να τον στηρίξει 100%, υποστηρίζοντας πως δεν υπάρχει άλλος που να δικαιούται τη Χρυσή Μπάλα περισσότερο από αυτόν τη φετινή σεζόν.\n“Αυτή τη στιγμή είμαστε συγκεντρωμένοι στον αγώνα με την Ιταλία που ελπίζουμε να πάρουμε τη νίκη, θα δούμε τον Μάρτιο τι θα γίνει με τον Ρονάλντο. Δεν υπάρχει κάποια ομάδα που να έχει τον Κριστιάνο Ρονάλντο και να μπορεί να πει ότι την βοηθάει όταν δεν τον έχει. Είναι ο κορυφαίος παίκτης στον κόσμο, αυτό μόνο φτάνει. Το σημαντικό είναι να δείχνει εκείνος πως είναι ο καλύτερος, ελπίζουμε να υπάρχει δικαιοσύνη και να κατακτήσει τη Χρυσή Μπάλα”, δήλωσε ο πρώην τεχνικός της Εθνικής Ελλάδας.\nΚριστιάνο ΡονάλντοΦερνάντο Σάντος\nO Aντετοκούνμπο με μικρούς φίλους της Εφές (video)\nΟ Κριστιάνο Ρονάλντο έπιασε τον Γιακουμάκη στα 24 γκολ\n«Χρυσάφι» το πεταμένο περιβραχιόνιο του Ρονάλντο


Λυκουρίνος Κυριάκος, Καβάλα: Το κίνημα του Μαρτίου 1935 και ο βομβαρδισμός της Καβάλας. Μια ακραία έκφραση του Εθνικού Διχασμού\nΤο κίνημα του Μαρτίου 1935 και ο βομβαρδισμός της Καβάλας. Μια ακραία έκφραση του Εθνικού Διχασμού\nΤο κίνημα του Μαρτίου 1935 και ο βομβαρδισμός της Καβάλας\n"Εις την πρωτεύουσαν της Επαναστάσεως"\nΘα υπομνήσουμε μόνο ότι βενιζελικοί αξιωματικοί του Στρατού και του Ναυτικού, υπό την ενθάρρυνση του Ελ. Βενιζέλου και με πρόφαση τη σωτηρία της Δημοκρατίας, οργάνωσαν κίνημα εναντίον της κυβέρνησης των Λαϊκών του Παναγή Τσαλδάρη. Το σχέδιο προέβλεπε σε πρώτο στάδιο την κατάληψη του στόλου και την προσχώρηση των μονάδων της Βόρειας Ελλάδας. Όμως το κίνημα απέτυχε σχεδόν εν τη γενέσει του και ουσιαστικά περιορίστηκε ανατολικά του Στρυμόνα, στην Ανατολική Μακεδονία και τη Θράκη.\nΣτην Καβάλα, έδρα του Δ΄ Σώματος Στρατού, ο Αντιστράτηγος Δημ. Καμμένος προσχώρησε στο κίνημα μετά από ισχυρές πιέσεις των εδώ βενιζελικών αξιωματικών (συνταγμ. Ευριπ. Μπακιρτζή, φρούραρχου Καβάλας, ταγματ. Αλκιβ. Μπουρδάρα κ.ά.). Στις 3 Μαρτίου καταλύει τις κρατικές αρχές και με προκήρυξη καλεί τους πολίτες της Ανατ. Μακεδονίας και Θράκης να καταταγούν στις τάξεις του Στρατού για να υπερασπιστούν το δημοκρατικό πολίτευμα και τις λαϊκές ελευθερίες.\nΟ λαός της Καβάλας δεν εκδηλώθηκε ενεργά υπέρ του κινήματος, παρά τις προσπάθειες του «Εθνικού Δημοκρατικού Φρουρού», της βενιζελικής οργάνωσης που συσπείρωνε αποστράτους και ιδιώτες. Από τα γραφεία του Φρουρού (στην οδό Ομονοίας) ξεκίνησε το συλλαλητήριο υπέρ του κινήματος, με επικεφαλής τον ταγματάρχη ε.α. Αναστ. Ιατρού, πρόεδρο του Φρουρού, το δικηγόρο Νικ. Βασιλικό και τον Παν. Ζαχαράκη, πρόεδρο της Λέσχης Φιλελευθέρων. Στο Δημοτικό Κήπο, ενώπιον χιλιάδων ανθρώπων (πολλοί απολάμβαναν οικογενειακώς τον κυριακάτικο περίπατό τους) ο δικηγόρος Ν. Βασιλικός εκφώνησε πύρινο λόγο υπέρ της Επανάστασης.\nΤις πρώτες ημέρες συντηρείται μια ατμόσφαιρα ενθουσιασμού: Οι φήμες θέλουν τον Πλαστήρα να βρίσκεται ήδη στην Καβάλα(!) και να είναι ζήτημα ωρών η προσχώρηση της Θεσσαλονίκης, ενώ τα τοπικά «Πρωινά Νέα» θριαμβολογούν ότι καταρρέει «το καθεστώς των Μεταξάδων, των Κονδύληδων και των Πολυχρονοπουλαίων...». Έτσι η κοινωνία της Καβάλας βρέθηκε εντελώς απροετοίμαστη για το πρωινό της Πέμπτης 7 Μαρτίου: Δύο κυβερνητικά αεροπλάνα, αφού διέγραψαν κύκλους πάνω από την έκπληκτη πόλη, έριξαν βόμβες στο αντιτορπιλικό «Έλλη», που ναυλοχούσε στο λιμάνι, στους στρατώνες του Καρά Ορμάν και στο φρούριο. Κανένας στρατιωτικός στόχος δεν επλήγη, όμως οι σφαίρες διαμέλισαν δύο άνδρες, πατέρα και γιο, στη συνοικία της Παναγίας.\nΟ αντιβενιζελικός «Ταχυδρόμος» (ξανακυκλοφορεί μετά τις 10 Μαρτίου), καταγγέλλει ότι για μια βδομάδα «κυριαρχούσε η τρομοκρατία και εμαίνετο η συκοφαντία και η εμπάθεια, εκπορευομένη από το χαμητικόν κέντρον του καταγωγίου του “Δημοκρατικού Φρουρού”» και από «μίσθαρνα και ποταπά ενεργούμενα των Βενιζελοπλαστηρικών». Γεγονός είναι ότι έγιναν αρκετές συλλήψεις, κατ’ οίκον κρατήσεις και φυλακίσεις «σεσημασμένων Λαϊκών». Όμως, όπως παραδέχεται και ο Νομάρχης Ρέντης στην έκθεσή του, σοβαρά έκτροπα δε σημειώθηκαν στην Καβάλα, σε αντίθεση με την ύπαιθρο χώρα όπου έγιναν «απεχθείς βανδαλισμοί».\nΠροσφυγικά λάβαρα με την εικόνα του Βενιζέλου\n(Ελευθερούπολη, δεκαετία 1920)\nΚαθώς οι πληθυσμοί της Αν. Μακεδονίας - Θράκης ήταν στην πλειονότητά τους βενιζελικοί, η έκκληση για κατάταξη εθελοντών βρήκε ανταπόκριση. Για μεγάλο μέρος του προσφυγικού κόσμου η συμμετοχή στο κίνημα δεν ήταν απλώς δημοκρατικό καθήκον, αλλά αγώνας υπεράσπισης της πατρίδας από τους μοναρχικούς εχθρούς της! Χαρακτηριστική είναι η κατάθεση του εργολάβου Κ. Μανιαδάκη (μετέπειτα υφυπουργού Δημοσίας Ασφαλείας του Μεταξά) στο Στρατοδικείο Καβάλας: «Το κίνημα ευνοήθη από τους πρόσφυγας, διότι τους είχαν διαθέσει ψυχολογικώς να πιστεύουν ότι όταν κυβερνά ο βενιζελισμός, κυβερνούν οι Έλληνες και όταν κυβερνούν οι αντίθετοι αυτών, ότι κυβερνούν αλλοεθνείς». Σύμφωνα με άλλες καταθέσεις, τα μέλη των επαναστατικών επιτροπών, προκειμένου να στρατολογήσουν εθελοντές, επινοούσαν δεινά του προσφυγικού κόσμου. Στη Χρυσούπολη π.χ. ο ιερέας Παπαστέφανος έλεγε ότι μετά την έκκρηξη του κινήματος εσφάγησαν στην Αθήνα 4.000 πρόσφυγες!\nΦιλοβενιζελικές πηγές αναφέρουν ότι στις περιοχές ευθύνης του Δ΄ Σώματος Στρατού προσήλθαν να καταταγούν περίπου 8.000 άνδρες, ενώ οι αποθήκες διέθεταν είδη ένδυσης και οπλισμό μόνο για 5.000. Όμως σύμφωνα με μαρτυρικές καταθέσεις στο στρατοδικείο Καβάλας, από όλη την περιφέρεια Καβάλας κατατάχθηκαν μόνο 700 εθελοντές, μετά από πιέσεις και απειλές. Η πόλη -αναφέρει η πηγή- δεν έδωσε ούτε έναν και η Θάσος μόνο τέσσερις «πειναλέους» (εννοεί ότι κίνητρό τους ήταν η ημερήσια αμοιβή των 50 δρχ.).\nΔυστυχώς γι’ αυτούς το Γ΄ Σώμα Στρατού της Θεσσαλονίκης παρέμεινε τελικά πιστό στην κυβέρνηση (εκτός από την 6η Μεραρχία Σερρών), ενισχύθηκε με επιστρατευμένους γηγενείς από χωριά της Θεσσαλονίκης και μετέφερε τμήματα στο Στρυμόνα, εναντίον των επαναστατών. Τα πάντα κρίθηκαν όταν έφτασε στο μέτωπο ο στρατηγός Γ. Κονδύλης, με στρατεύματα από τη νότια Ελλάδα. Την ώρα που οι νικητές βρίσκονταν έξω από την Καβάλα, ο Καμμένος και οι επιτελείς του κατέφυγαν μέσω Κομοτηνής στην Βουλγαρία.\nΝωρίτερα την ιδια ημέρα, Κυριακή 10 Μαρτίου, ο αρχηγός του Στόλου Α. Σακελλαρίου, επικεφαλής μοίρας τριών πολεμικών πλοίων, φτάνει στον κόλπο της Καβάλας και βομβαρδίζει το αντιτορπιλικό «Έλλη» αλλά και τις θέσεις των κινηματιών μέσα στην πόλη. Οι βομβαρδισμοί προκαλούν πολλά θύματα στον άμαχο πληθυσμό και εκτεταμένες υλικές καταστροφές στην πόλη (βλ. παρακάτω).\nΑπό την επαύριον της καταστολής του κινήματος εξαπολύεται κυνηγητό για τη σύλληψη των αξιωματικών και οπλιτών που είχαν λάβει μέρος στο κίνημα καθώς και των εθελοντών που είχαν πετάξει τα όπλα και είχαν επιστρέψει μεμονωμένοι στα χωριά τους. Η Διοίκηση Χωροφυλακής ζητεί τη συνεργασία των πολιτών, επισημαίνοντας τις ευθύνες όσων παρέχουν άσυλο σε κινηματίες, ενώ οι Οικονομικές Εφορίες Καβάλας, Παγγαίου και Νέστου διενεργούν έρευνες για τον εντοπισμό και την κατάσχεση των περιουσιών τους.\nΜέσα στην έξαψη των πολιτικών παθών διώχθηκαν και πολίτες που δεν είχαν ενεργό συμμετοχή στα γεγονότα. Πολλοί προφυλακίστηκαν χωρίς ουσιαστικά στοιχεία ή και παραπέμφθηκαν στα έκτακτα στρατοδικεία (βλ. σε επόμενο κείμενο). Αντικαταστάθηκαν επίσης οι παλιές πολιτικές και δημοτικές αρχές (ανάμεσά τους ο Δημαρχών Καβάλας Μ. Λολίδης), παύθηκαν εκατοντάδες δημοτικοί σύμβουλοι και απολύθηκαν υπάλληλοι δημοσίων υπηρεσιών. Στη συνεδρίαση της 21ης Μαρτίου το δημοτικό συμβούλιο Καβάλας αποφάσισε τη μετονομασία των οδών Βενιζέλου, Επαναστάσεως, Στυλ. Γονατά και της πλατείας Βενιζέλου (σε Μητροπολίτου Σμύρνης Χρυσοστόμου, Ίωνος Δραγούμη, 5/42 Ευζώνων και Στυλ. Μαυρομιχάλη, αντίστοιχα). Στα χωριά του Νομού τα νέα συμβούλια των κοινοτήτων εκδίδουν παρόμοια ψηφίσματα εναντίον του «εθνοκτόνου κινήματος» και ζητούν την αμείλικτη τιμωρία της «συμμορίας των ανταρτών».\nΤην Τρίτη 12 Μαρτίου ενώπιον του λαού της Καβάλας ο στρατηγός Κονδύλης, εξέφρασε την ευχή να δοθεί ένα τέλος στον επάρατο διχασμό και «γηγενείς και πρόσφυγες, Παλαιοελλαδίται και Νεοελλαδίται, όλος ο Ελληνισμός ηνωμένος [...] να επιδοθή εις την αναδημιουργικήν εργασίαν».\nΤο κίνημα αποτέλεσε «θείον δώρο» για τους εχθρούς του Βενιζέλου και της Δημοκρατίας, αλλά και των προσφύγων. Χαρακτηριστικό είναι αυτό που έγραψε στις 2 Μαρτίου ο μοναρχικός εκδότης του «Πρωινού Τύπου» Ν. Κρανιωτάκης: «Ένα κίνημα εγκληματικό και παράφρον όπως αυτό είναι δώρον θείον, το οποίον πέμπεται εξ ουρανού... Ο καθαρμός αυτήν την φορά πρέπει να είναι πλήρης. Απεριόριστος και απέραντος. Ό,τι υπήρχε προς εκκαθάρισιν μεταξύ αυτών και ημών, ό,τι απέμεινε εκ του παρελθόντος, θα λυθεί τώρα ριζικώς διά της σπάθης. Και δεν θα μείνει λίθος επί λίθου».\nΈτσι κι εγινε: Μετά την καταστολή του κινήματος ακολούθησαν σαρωτικές εκκαθαρίσεις στο στρατό και στον κρατικό μηχανισμό και επιβλήθηκαν αντιδημοκρατικά μέτρα, που οδήγησαν στην πτώση της Αβασίλευτης Δημοκρατίας, στην παλινόρθωση της Μοναρχίας και στην επιβολή της Δικτατορίας του Ι. Μεταξά τον Αύγουστο του 1936.\nΟ βομβαρδισμός της Καβάλας\n«Η “ναυμαχία της Καβάλλας”, όπως ωνομάσθη η επίθεσις του Εθνικού Στόλου κατά της “Έλλης” την πρωίαν της Κυριακής 10 Μαρτίου, θα μείνη ιστορική και θα την ενθυμούνται με φρίκην οι Καβαλλιώται». Έτσι αρχίζει η έρευνα της τοπικής εφημερίδας «Ελεύθερος Κήρυξ» της Δευτέρας 18 Μαρτίου, υπό τον τίτλο «Ο Απολογισμός του βομβαρδισμού της Καβάλας. Λεπτομερής περιγραφή των καταστροφών της πόλεως». Ο συντάκτης Σ.Κ. πραγματοποιεί αυτοψία στις γειτονιές και στους δρόμους των κεντρικών περιοχών της πόλης, εντοπίζει τα σημεία που επλήγησαν από τις οβίδες, καταγράφει τις υλικές καταστροφές και σημειώνει τα ονόματα των νεκρών και των τραυματιών:\n«Εις τα Ποταμούδια μία οβίς εξερράγη εις την οικίαν του στιβαδόρου Χαρ. Δημητριάδου, φονεύσασα ολόκληρον την οικογένειαν, πατέρα, μητέρα, το παιδάκι των και την αδελφή του Δέσποινα» - «Άλλη οβίς εις το τέρμα της οδού Ομονοίας, εις το παντοπωλείον του κ. Αλέκου Τσατσούλη, εξ ης κατέρρευσε η νεόκτιστος οικία και το κατάστημα, εκ των θραυσμάτων δε εφονεύθη μία μητέρα με το παιδί της» - «Εις την περιοχήν του Αγίου Παύλου, οδός Πτολεμαίου, οικία του σωφέρ Χρ. Σχινά, εξερράγη ετέρα οβίς φονεύσασα τον βοηθόν φαρμακοποιόν Ιωάννην Σβαναδέλην» - «Ετέρα εις την οδόν Ευριπίδου, εις την οικίαν του κ. Ευστ. Κουτσουράδη, φονεύσασα το κοριτσάκι του 1 και ¼ ετών».\n«Μία εξερράγη εις τον Δημοτικόν Κήπον, έμπροσθεν στη Μεγάλη Λέσχη, εκ της οποίας έχουν σπάση όλα τα τζάμια της Λέσχης και του παραπλεύρως Δημαρχιακού Μεγάρου. Η δευτέρα εξερράγη εις τον κήπον της οικίας του κ. Ραϋμόνδου Μισραχή, τραυματίσασα τον Αλβανόν φύλακα Σ. Κιαζήμ. Η τρίτη εις το νεόκτιστον ναΐδριον της Μητροπόλεως. Η τετάρτη εις μίαν των καπναποθηκών της εταιρείας Γκλεν, παραπλεύρως της Εθνικής Τραπέζης... Εις την νεόκτιστον αποθήκην της Αυστροελληνικής, εις το πλυντήριον της οικίας του ιατρού κ. Τζημούρτα, εις την καπναποθήκην του Κούφλερ, όλαι αυταί άνευ θυμάτων». Παρόμοιες καταγραφές για το κέντρο της πόλης, τον Άγιο Παύλο, τα Ποταμούδια, τον Προφήτη Ηλία, τη Δεξαμενή, την Παναγία, τον Άγιο Ιωάννη, την Αγορά, ακόμη και για το Κιουτσούκ Ορμάν.\nΒαρύ τίμημα πλήρωσε η πόλη μας για τη «συμμετοχή» της στο κίνημα του 1935. Το πρωί της 10ης Μαρτίου τα πολεμικά «Σπέτσαι», «Ύδρα» και «Ναύαρχος Κουντουριώτης», με επικεφαλής τον αρχηγό του Στόλου Α. Σακελλαρίου, εισήλθαν στον κόλπο της Καβάλας και από μεγάλη απόσταση άρχισαν να βάλλουν κατά του αντιτορπιλικού «Έλλη», που βρισκόταν ελλιμενισμένο στο εσωτερικό μέρος του κυματοθραύστη. Το ιστορικό πλοίο (ως γνωστόν βυθίστηκε τον Δεκαπενταύγουστο του 1940 στο λιμάνι της Τήνου από τορπίλη ιταλικού υποβρυχίου) είχε περάσει στα χέρια των στασιαστών και είχε σταλεί στην Καβάλα -μαζί με το «Αβέρωφ» και το υποβρύχιο «Λάμπρος Κατσώνης»- για να ενισχύσει την εδώ δύναμη των επαναστατών.\nΤα πυροβόλα των κυβερνητικών πλοίων έβαλλαν αδιάκοπα επί μία ώρα και ένα τέταρτο, ρίχνοντας περισσότερες από 500 οβίδες! Άλλες εναντίον της Έλλης, που όμως προστατευόταν από το λιμενοβραχίονα, άλλες εναντίον των τριών εχθρικών πυροβολείων, που ήταν στημένα στο Σανατόριο, στην Καλαμίτσα και στο Φυλάκιο του Δημοτικού Φόρου (κοντά στο Πουλίδειο Γηροκομείο), κι άλλες στα «κουτουρού», με σκοπό την τρομοκράτηση των επαναστατών. Κι ενώ οι στρατιωτικοί στόχοι σχεδόν δεν επλήγησαν, οι περισσότερες βόμβες βρήκαν τις κεντρικές περιοχές της αμφιθεατρικής Καβάλας. Ο απολογισμός ήταν τραγικός: Τριάντα επτά (37) νεκροί, ανάμεσά τους αρκετά παιδιά, πολύ περισσότεροι τραυματίες ή και ακρωτηριασμένοι, οικογένειες που έχασαν τα σπίτια τους, κατεστραμμένες καπναποθήκες, μαγαζιά και χώροι εργασίας, απώλειες πολλών περιουσιών, ανυπολόγιστες υλικές καταστροφές...\nΗ "Έλλη" στο λιμάνι της Καβάλας\n(Μάρτ. 1935), λίγες μέρες\nπριν από το βομβαρδισμό της\nΟ εμφύλιος βομβαρδισμός της Καβάλας υπήρξε αναμφίβολα μια ακραία έκφραση του «Εθνικού Διχασμού». Κι όμως υπό τις συνθήκες της πολιτικής πόλωσης, του στρατιωτικού νόμου και της λογοκρισίας, οι ανθρώπινες διαστάσεις του γεγονότος πέρασαν σε δεύτερη μοίρα. Τα μέλη της κυβέρνησης, οι νέες αρχές της πόλης και οι φιλοκυβερνητικές εφημερίδες (αθηναϊκές και τοπικές), θριαμβολογούν για τη συντριβή των στασιαστών, ενώ παραβλέπουν ή υποβαθμίζουν το δράμα των χιλιάδων αμάχων και αθώων ανθρώπων της πόλης. Στην καλύτερη περίπτωση αρκούνται σε στερεότυπες εκφράσεις λύπης και ενίοτε αισθάνονται την ανάγκη να δικαιολογήσουν τον βομβαρδισμό. Για παράδειγμα, ο τοπικός «Ταχυδρόμος» επιρρίπτει την πλήρη ευθύνη στον αρχιστασιαστή Καμμένο, «διότι με το να οχυρώση διά πυροβολικού τα υψώματα της Καβάλλας και διά στόλου τον λιμένα κατέστησε ταύτην οχυρωμένην και συνεπώς δυναμένην πλέον να βομβαρδισθή υπό του κυβερνητικού στόλου».\nΤην «άπειρον συμπάθειαν της κυβερνήσεως» εξέφρασε και ο στρατηγός Κονδύλης κατά την επίσκεψή του στην Καβάλα, χωρίς περαιτέρω δεσμεύσεις προς τους πληγέντες. Οι ίδιοι οι παθόντες με Υπόμνημά τους προς τον πρωθυπουργό, συγχαίρουν την κυβέρνηση «επί τη κεραυβοβόλω καταστολή του εθνοκτόνου κινήματος», αξιώνουν να προχωρήσει αδίστακτα «προς μίαν ριζικήν εκκαθάρισιν της χώρας από το μίασμα της βενιζελοπλαστηρικής νόσου» (!) και στη συνέχεια διατυπώνουν τα αιτήματά τους: Να βρεθεί στέγη για τους ανθρώπους που έχασαν τα σπίτια τους, να τους δοθούν είδη κλινοστρωμνής, να συσταθεί επιτροπή για την εκτίμηση των ζημιών, να κατεδαφιστούν τα ετοιμόρροπα σπίτια και να επισκευαστούν όσα είναι δυνατό, να χορηγηθεί σύνταξη στις οικογένειες των φονευθέντων κ.ά.\nΤους συμπονούμεν, αλλά δεν τους θέλομεν...\nΛόγω της μαζικής τους ένταξης στο βενιζελικό στρατόπεδο, μέχρι το 1930, οι πρόσφυγες βρέθηκαν στον έναν από τους δύο πόλους του «Εθνικού Διχασμού» και θεωρήθηκαν από τους αντιβενιζελικούς και τους μοναρχικούς ως υποχείρια του Βενιζέλου και ως απειλή για την πολιτική τους κυριαρχία. Κατά την αντίληψή τους, οι πρόσφυγες δεν είχαν καμία κοινοβουλευτική πολιτική κουλτούρα και συνεπώς δεν μπορούσαν να καθορίζουν τις τύχες της χώρας. Η λογική αυτή έφτανε συχνά μέχρι του σημείου της αμφισβήτησης των στοιχειωδών πολιτικών δικαιωμάτων των προσφύγων (του εκλέγεσθαι αλλά ακόμη και του εκλέγειν). «Τους συμπονούμεν», τόνιζε ο εκδότης της «Καθημερινής» Γεώργιος Βλάχος, κορυφαίος εκφραστής του αντιβενιζελικού στρατοπέδου, «αλλά δεν τους θέλομεν ούτε ως ψηφοφόρους, ούτε ως εκλεξίμους, ούτε ως πολίτας δικαιουμένους να κυβερνήσουν την Ελλάδα».\nΌπως ήταν αναμενόμενο, η επικράτηση των αντιβενιζελικών κομμάτων στις εκλογές του 1933 σηματοδότησε την εφαρμογή μιας αντιπροσφυγικής πολιτικής. Ένα από τα πρώτα μέτρα της κυβέρνησης των Λαϊκών του Τσαλδάρη ήταν η απόσπαση των προσφυγικών συνοικισμών από τους Δήμους της Αθήνας - Πειραιά και της Θεσσαλονίκης, η μετατροπή τους σε αυτόνομους δήμους και η ένταξή τους σε «βολικές» εκλογικές περιφέρειες. Έτσι γινόταν πραγματικότητα η επιθυμία των συντηρητικών γηγενών για τον κοινωνικό και πολιτικό αποκλεισμό των προσφύγων.\nΤην ίδια εποχή ο μοναρχικός εκδότης του «Πρωινού Τύπου» Νίκος Κρανιωτάκης ζητούσε να επιβληθή στους πρόσφυγες να φορέσουν κίτρινα περιβραχιόνια για να τους διακρίνουν και να τους αποφεύγουν οι Ελληνες (!), ενώ το 1934 ο βουλευτής Σπετσών Περικλής Μπουρμπούλης έλεγε από το βήμα της Βουλής προς τους πρόσφυγες συναδέλφους του ότι οι Εβραίοι της Θεσσαλονίκης «είναι πιο Ρωμιοί από εσάς»!\nΤα γεγονότα του Μαρτίου 1935 έδωσαν τροφή στην αντίθεση γηγενών – προσφύγων και μοιραία η καταστολή του κινήματος εξελίχθηκε σε πογκρόμ εναντίον των δεύτερων. Χαρακτηριστική είναι η τότε μαρτυρία εισαγγελικού λειτουργού της Θεσσαλονίκης: «[...] Ο κυβερνητικός στρατός, αποτελούμενος από ειδικά επιστρατευμένες κλάσεις παλαιοελλαδιτών, αφέθηκε σε πολλές περιπτώσεις από αξιοθρήνητους ηγέτες, να ξεσπάσει σαν μπουλούκι αγρίων εις βάρος του πληθυσμού. Λεηλασίες, δαρσίματα, βιασμοί γυναικών έδωσαν στην προέλαση εκείνη την μορφή εισβολής βάρβαρου στρατού σε ξένη χώρα. [...] Οι συλλήψεις έδιναν κι έπαιρναν. Τα μπουντρούμια των αστυνομικών τμημάτων γέμισαν ασφυκτικά. Ξυλοδαρμοί, τραυματισμοί, βασανιστήρια ήταν το αντικείμενο εκατοντάδων δικογραφιών που πέρασαν από το εισαγγελικό γραφείο». Μεγάλη έκταση πήραν και οι επιθέσεις οπλισμένων γηγενών εναντίον των σύνοικων προσφυγικών πληθυσμών. Στο Βόλο π.χ. το 1936 αντιβενιζελικοί μπράβοι έβαλαν φωτιά στα προσφυγικά παραπήγματα και μαζί με την περιουσία των προσφύγων έκαψαν κι ένα νεαρό πρόσφυγα...\nΜέσα σ’ αυτό το κλίμα δημοσιεύτηκε η μελέτη του Μικρασιάτη Αριστοκλή Ι. Αιγίδη, Η Ελλάς χωρίς τους πρόσφυγας: ιστορική, δημοσιονομική, οικονομική και κοινωνική μελέτη του προσφυγικού ζητήματος, Αθήναι 1934. Η μελέτη εκθειάζει τεκμηριωμένα τη συμβολή των προσφύγων στην οικονομική ανάπτυξη και την κοινωνική ζωή της μεσοπολεμικής Ελλάδας. Παράλληλα όμως πρέπει να νοηθεί και ως αντίδραση ενός πρόσφυγα διανοούμενου στο συστηματικό διασυρμό της κοινότητάς του από τους βασιλόφρονες.\nΕτικέτες βομβαρδισμός Καβάλας, Έλλη, Καβάλα, Καμμένος Δημ., Κίνημα 1935\nΒασίλης Σακελλαρίδης 9 Μαρτίου 2018 - 6:41 π.μ.\nΕξαιρετικά ενδιαφέρον. Εντυπωσιακές φωτογραφίες. Συγχαρητήρια!\n. 10 Μαρτίου 2018 - 5:50 π.μ.\nΒασίλης Σακελλαρίδης 13 Μαρτίου 2018 - 3:30 μ.μ.\nΣτη φωτογραφία ο Αθανάσιος Παλαμαράς ήταν ο σύζυγος της θείας μου. Μια μέρα που πήρε άδεια από τη φυλακή, τον βρήκανε πνιγμένο στις ακτές της Καβάλας. Αυτοκτονία ή κάτι άλλο; Έγραψε και ο τύπος της Καβάλας. Ευχαριστώ για τη φωτογραφία. Είναι εντυπωσιακό πως είναι καλοντυμένοι. Είναι μόνο για τη φωτογράφηση άραγε ή ήταν χαλαρό το καθεστώς στη φυλακή;


Πιπη Φακιδομυτη (πολυτελης Εκδοση) - Παιδικη βιβλιοθηκη (BKS.0241902)\nΑρχική > Βιβλία > Παιδική Βιβλιοθήκη > ΠΙΠΗ ΦΑΚΙΔΟΜΥΤΗ (ΠΟΛΥΤΕΛΗΣ ΕΚΔΟΣΗ)\nLINDGREN ASTRID στην κατηγορία ΠΑΙΔΙΚΗ ΒΙΒΛΙΟΘΗΚΗ\nΣυγγραφέας: LINDGREN ASTRID\nΗ Πίπη Φακιδομύτη είναι εννέα ετών. Ζει στη Βίλα Βιλεκούλα μαζί με ένα άλογο, έναν πίθηκο και μια μεγάλη βαλίτσα γεμάτη με χρυσά νομίσματα. Περνάει τη μέρα της σκαρώνοντας σκανταλιές με τους γείτονές της, Τόμι και 'Ανικα, ή διασκεδάζοντας τους γύρω της με τις ευφάνταστες ιστορίες της. Είναι απίστευτα δυνατή και δεν τη σταματάει τίποτα.\nΓενιές παιδιών έχουν λατρέψει την Πίπη Φακιδομύτη. Όπως ακριβώς ο Τόμι και ή 'Ανικα, έτσι και οι αναγνώστες γοητεύονται από την καλοσύνη της και την ικανότητά της να κάνει συναρπαστική και την πιο βαρετή στιγμή. Αυτή η συλλεκτική έκδοση έχει απίθανες ζωγραφιές από τη βραβευμένη εικονογράφο Λόρεν Τσάιλντ.\nΠΙΠΗ ΦΑΚΙΔΟΜΥΤΗ (ΠΟΛΥΤΕΛΗΣ ΕΚΔΟΣΗ) (BKS.0241902)\nΠΙΠΗ ΦΑΚΙΔΟΜΥΤΗ (ΠΟΛΥΤΕΛΗΣ ΕΚΔΟΣΗ) BKS.0241902 BKS.0241902 LINDGREN ASTRID LINDGREN ASTRID ΠΑΙΔΙΚΗ ΒΙΒΛΙΟΘΗΚΗ Κατηγορία: ΠΑΙΔΙΚΗ ΒΙΒΛΙΟΘΗΚΗ •LINDGREN ASTRID στην κατηγορία ΠΑΙΔΙΚΗ ΒΙΒΛΙΟΘΗΚΗ ISBN: 978-960-453-494-4 Συγγραφέας: LINDGREN ASTRID Εκδοτικός οίκος: ΨΥΧΟΓΙΟΣ Σειρά: ΓΙΑ ΠΑΙΔΙΑ ΑΠΟ 7 ΕΤΩΝ Σελίδες: 208 Ημερομηνία Έκδοσης: Απρίλιος 2009 Η Πίπη Φακιδομύτη είναι εννέα ετών. Ζει στη Βίλα Βιλεκούλα μαζί με ένα άλογο, έναν πίθηκο και μια μεγάλη βαλίτσα γεμάτη με χρυσά νομίσματα. Περνάει τη μέρα της σκαρώνοντας σκανταλιές με τους γείτονές της, Τόμι και 'Ανικα, ή διασκεδάζοντας τους γύρω της με τις ευφάνταστες ιστορίες της. Είναι απίστευτα δυνατή και δεν τη σταματάει τίποτα. Γενιές παιδιών έχουν λατρέψει την Πίπη Φακιδομύτη. Όπως ακριβώς ο Τόμι και ή 'Ανικα, έτσι και οι αναγνώστες γοητεύονται από την καλοσύνη της και την ικανότητά της να κάνει συναρπαστική και την πιο βαρετή στιγμή. Αυτή η συλλεκτική έκδοση έχει απίθανες ζωγραφιές από τη βραβευμένη εικονογράφο Λόρεν Τσάιλντ. ΠΙΠΗ ΦΑΚΙΔΟΜΥΤΗ (ΠΟΛΥΤΕΛΗΣ ΕΚΔΟΣΗ)


Κολοκυθοκεφτέδες Φούρνου | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραΛαχανικάΚολοκυθοκεφτέδες Φούρνου\n100γρ κατίκι ή ανθότυρο\n2 κ. σ άνηθο\n1 κ.σ μάραθο\n3 κ. σ σιμιγδάλι\nΤρίβουμε σε χοντρό τρίφτη τα κολοκυθάκια και ψιλοκόβουμε τα κρεμμυδάκια. Προσθέτουμε τον άνηθο και το μάραθο. Ρίχνουμε στο μίγμα 1 αυγό, βάζουμε το τυρί, το σιμιγδάλι, και λίγο πιπέρι. Πλάθουμε τους κολοκυθοκεφτέδες και τους ψήνουμε σε ταψάκι στους 180 βαθμούς για 40 με 45 λεπτά.


antinewskilkis: ΚΙ ΟΜΩΣ ΓΙΝΟΝΤΑΙ\nΕίναι πιθανόν η πρόταση του Πέτρου Δούκα να υλοποιηθεί ως εξής:\nΟ Αντώνης Σαμαράς είχε υποσχεθεί αύξηση του χρόνου καταβολής των επιδομάτων ανεργίας. Εδώ όμως θα τεθεί ένα ζήτημα από τους υπερασπιστές της μνημονιακής πολιτικής, το οποίο θα είναι «ως πότε θα ταΐζει το Κράτος τους τεμπέληδες;». Σε αυτό το σημείο η πολιτικά ορθή σκέψη, θα θεωρήσει λογικό και αναγκαίο ότι πρέπει με κάποιο τρόπο να ξεχωρίσουν οι τεμπέληδες από εκείνους που πραγματικά επιθυμούν να εργαστούν, αλλά δε βρίσκουν δουλειά.\nΤόσοι είναι. Αυτό είναι το μέγεθός τους. Μπροστά σε αυτούς σκύβουμε. Δε μας αξίζει. Αν όχι σε όλους, σε πάρα πολλούς δε μας αξίζει.\nΑναρτήθηκε από antinewskilkis στις 9:58 π.μ.\nΚΑΤΗΓΟΡΙΑ: ΕΡΓΑΣΙΑΚΑ, ΟΙΚΟΝΟΜΙΑ


Μπουντεσλίγκα 25-9: Κολωνία-Ίνγκλοσταντ | Bet-planet.gr\nΑρχική > Άρθρα > Μπουντεσλίγκα 25-9: Κολωνία-Ίνγκλοσταντ\nΜπουντεσλίγκα 25-9: Κολωνία-Ίνγκλοσταντ\nΓερμανία 25 Σεπτεμβρίου 2015\nΑνάλυση και προγνωστικά στοιχήματος για το παιχνίδι της Παρασκευής, Κολωνία - Ίνγκλοσταντ, από τον Ζαβολιάρη.\nΣε μέτρια κινήθηκαν τα προγνωστικά της Μπουντεσλίγκα στην εμβόλιμη αγωνιστική!\nΚαι αυτό γιατί την Τρίτη το goal/goal στο Μπάγερν - Βόλφσμπουργκ και το goal/goal & Over στο Ντάρμσταντ - Βέρντερ μας πλήρωσαν σε εξαιρετικές αποδόσεις αλλά το Αννόβερο τα έκανε μούσκεμα την Τετάρτη στερώντας μας το δυνατό μας ποντάρισμα!\nΠάμε τώρα στην 7η αγωνιστική που ξεκινά σήμερα..\nΚΟΛΩΝΙΑ - ΙΝΓΚΛΟΣΤΑΝΤ (21:30)\nΠαράδοση: 2 αναμετρήσεις μεταξύ τους στην έδρα της Κολωνίας για το πρωτάθλημα της Β' Γερμανίας, με τους γηπεδούχους να έχουν 1 νίκη (1-0) και 1 οι φιλοξενούμενοι (0-1).\nΑνάλυση Κολωνία (7η - 10 β.)\nΠροηγούμενη αγωνιστική: Εκτός έδρας ήττα από τη Χέρτα με σκορ 2-0. Κακή εμφάνιση για τους Τράγους που μάλλον το μυαλό τους είχε μείνει ακόμα στα πανηγύρια από τη νίκη τους το Σάββατο κόντρα στη Γκλάντμπαχ στο τοπικό ντέρμπι του Ρήνου.\nBet Info: Το προηγούμενο παιχνίδι ήταν το μοναδικό στο οποίο δεν σκόραρε.\nΑνάλυση Ίνγκλοσταντ (8η - 10 β.)\nΠροηγούμενη αγωνιστική: Εντός έδρας ήττα από το Αμβούργο με σκορ 0-1. Οι νεοφώτιστοι δεν κατάφεραν τίποτα σε ακόμα ένα παιχνίδι στο γήπεδο τους, όπου μετρούν 2 ήττες και 1 ισοπαλία. Το παιχνίδι ήταν κακό ποιοτικά αλλά στο τέλος οι φιλοξενούμενοι πίεσαν περισσότερο και δικαιώθηκαν με το γκολ στο 87'.\nBet Info: Και οι 3 εκτός έδρας νίκες ήταν με σκορ 0-1!\nΑποδόσεις: 1,90 - 3,50 - 4,20 στη Stoiximan!\nΚάπως αντιεμπορικό το ζευγάρι για τηλεοπτικό παιχνίδι της Παρασκευής, δυστυχώς..\nΗ Κολωνία δεν φαίνεται να είναι σε καλή κατάσταση και προσωπικά δεν με έχει πείσει σε κανένα παιχνίδι της ως τώρα, ακόμα και στις νίκες που έκανε. Από την άλλη η Ίνγκλοσταντ συνεχίζει το απίστευτο σερί νικών στα εκτός έδρας παιχνίδια και αδυνατεί να κάνει κάτι καλό στο γήπεδο της. Αυτό σίγουρα έχει την εξήγηση ότι η ομάδα "βολεύεται" στο παιχνίδι των αντεπιθέσεων, στηριζόμενη στην πολύ καλή της αμυντική λειτουργία. Κάτι τέτοιο θα προσπαθήσει να κάνει και σήμερα, οπότε εξαρχής δεν περιμένουμε να δούμε ανοιχτό ματς.\nΔεν είναι εύκολο να ποντάρεις σε Under στη Μπουντεσλίγκα αλλά σε αυτό το παιχνίδι πρέπει να γίνουν πολλά για να μην επιβεβαιωθεί..\nΠοντάρισμα στο Under 2,5 σε απόδοση 1,70 στη Stoiximan!